Wabak Meruntuhkan Dua Kuasa Besar Dunia – Rom dan Dinasti Han

Apabila zaman klasikal berakhir, masyarakat yang menyumbang kepada pembinaan tamadun-tamadun yang besar ketika itu telah melalui fasa kejatuhan besar-besaran. Sekitar tahun 200 M hingga 600 M, ada sekurang-kurangnya tiga tamadun yang pernah melakar sejarah yang agung iaitu Dinasti Han di China, Empayar Rom di Eropah, dan Empayar Gupta di India, telah runtuh sepenuhnya.

PEMBAWA EPIDEMIK

Ketika berperanan sebagai laluan utama secara dua hala untuk membawa barang dagangan dan menjadi laluan untuk penyebaran agama-agama, laluan darat melalui lebuhraya tertentu dan laluan air melalui selat-selat ketika zaman klasik juga boleh memudahkan pergerakan ejen biologi.

Jalan Sutera adalah laluan terkenal yang membolehkan karavan rombongan dipenuhi anggur yang dibawa kuda, unta, dan keldai mengembara dari rantau Mediterranean ke China, manakala ceri, aprikot, pic, dan walnut mengembara ke arah yang bertentangan, iaitu dari Asia Tengah dan China menuju ke Mediterranean.

Selain bahan mentah seperti buah-buahan dan kekacang, sebenarnya terdapat beberapa bahan tambahan yang menyertai rombongan perdagangan namun kedatangan mereka sangat tidak dialu-alukan. Mereka adalah penyakit berjangkit dan wabak yang mencetuskan epidemik yang memusnahkan setelah mereka menemui sasarannya iaitu kumpulan populasi dunia yang baru hendak ‘berkenalan’ dengan mereka.

Semasa kurun ke-2 dan ke-3 Masehi, Empayar Han dan Rom telah diser4ng wabak dalam skala yang besar. Penyakit yang paling merosakkan mungkin cacar dan campak, dan wabak epidemik mungkin juga telah meletus.

Ketiga-tiga penyakit ini amat dahsyat memandangkan mereka mengembang di dalam populasi manusia tanpa sebarang tentangan, imuniti, atau ubat-ubatan. Oleh kerana wabak ini melanda dua empayar besar, penduduk China dan Rom mengalami penurunan populasi yang tinggi. Penyakit ini dinamakan sebagai Wabak Antonine atau Wabak Galen.

Semasa pemerintahan Maharaja Augustus, penduduk Empayar Rom berjumlah sekitar 60 juta orang. Semasa kurun ke-2 M, wabak Antonine mengurangkan populasi Rom kira-kira satu perempat, menjadikan populasi penduduk Empayar Rom ketika itu seramai 45 juta orang.

Kebanyakan cetusan wabak yang memusnahkan adalah penyakit cacar yang tersebar di seluruh kawasan Mediterranean semasa tahun 165 M hingga 180 M. Wabak itu memberi ancaman penuh terutamanya di kawasan kota-kota besar, dan bahkan telah membunvh Maharaja Rom, Marcus Aurelius (180 M).

Seiring bersama dengan peper4ngan dan pencerobohan, wabak yang berterusan menyebabkan penurunan populasi yang signifikan pada abad ke-3 dan ke-4 M: menjelang tahun 400 M, bilangan populasi orang Rom telah jatuh kepada anggaran sekitar 40 juta orang sahaja.

Semasa abad ke-5 dan awal abad ke-6 M, populasi penduduk Rom mula kembali stabil, tetapi wabak epidemik Justinian pula meletus pada pertengahan abad ke-6 dan menyebabkan penurunan populasi secara umum di sekitar lembangan Mediterranean.

Epidemik muncul di China tidak lama selepas kemusnahan di rantau Mediterranean. Daripada 50 juta orang pada permulaan milenium dan meningkat kepada 60 juta orang pada 200 M. Walau bagaimana pun setelah wabak Antonine dan Justinian telah menemui jalan mereka ke timur, jumlah populasi China jatuh ke 50 juta pada 400 M dan kepada 45 juta pada 600 M.

Oleh itu menjelang 600 M, kesemua penduduk di Mediterranean dan China telah menurun sebanyak satu perempat hingga satu pertiga populasi berbanding populasi tertinggi mereka semasa zaman klasikal.

BAGAIMANA IA TERSEBAR

Pada tahun 165 CE, Empayar Rom sedang mengalami perkembangan yang amat pesat. Pemerintahan empayar itu dikongsi bersama antara dua pemerintah tokoh falsafah, iaitu Marcus Aurelius dan Lucius Verus.

Verus ketika itu baru sahaja pulang dari Parsi (Iran) selepas menghapuskan pember0ntakan yang baru dicetuskan kalangan orang-orang Parthian. Dia membawa bersama rampasan per4ng yang besar, termasuk khazanah dari kuil Parthia.

Walau bagaimanapun, tanpa disedari, tenter4nya juga telah terbawa sekali ‘cenderamata khas’ dari Asia Barat. Mereka telah membawa bersama sejenis penyakit yang bakal memberi kesan buruk dan memusnahkan sejauh dari Rom hingga ke Asia Timur di China beberapa tahun selepas itu.

Ketika pasukan ekspedisi Rom berarak kembali ke Rom, penyakit itu mula muncul dan tersebar di mana-mana sahaja destinasi yang pernah mereka lalui, mula-mula di Asia Kecil, kemudian di Greek, dan akhirnya di Itali sendiri. Wabak epidemik misteri itu merebak seperti api, terutamanya melalui bandar-bandar Rom yang padat dengan penduduk di Itali.

Orang-orang Rom menguasai seluruh Mediterranean, dan memandangkan kapal dagang dan tenter4 mereka sering bercampur gaul dalam keadaan yang sesak, maka penyakit itu turut tumpang sekaki.

Untuk dua dekad yang mendatang, Empayar Rom menderita akibat wabak yang tidak seperti apa yang pernah dilihat. Epidemik ini mula berkurangan selepas 180 M, tetapi ia berkembang dengan lebih kuat lagi pada 189 M sebelum akhirnya terus ‘menetap’.

Ketika kemuncak wabak itu, dilaporkan terdapat kem4tian sehingga 2,000 orang sehari, menurut sumber Rom. Secara keseluruhan, kira-kira 7-10% penduduk Empayar Rom terbunvh, ia berkembang dari Sepanyol dan Itali ke Greek, Asia Kecil, dan juga Mesir dan Afrika Utara.

Di pusat bandar yang padat, kadar kem4tian mungkin setinggi 15%. Malah pemerintah Rom juga turut menjadi mangsa. Lucius Verus meninggal dunia pada 169 M, dan Marcus Aurelius meninggal pada 180 M. Marcus Aurelius meninggal kerana wabak tersebut namun sejarawan turut berspekulasi bahawa Lucius Verus turut mavt disebabkan oleh penyakit ini.

Apakah penyakit misteri yang menyebabkan kekacauan itu? Ramai cendekiawan percaya bahawa ia adalah wabak cacar.

Catatan sejarah yang paling sahih pernah wujud dalam mener4ngkan tentang wabak ini datang dari pakar fizik Greek bernama Aelius @ Claudius Galenus, atau lebih dikenali sebagai Galen yang telah menyaksikan pelbagai kejadian secara langsung. Nama lain untuk wabak Antonine ini adalah Wabak Galen, yang namanya diambil sempena nama Galen.

Galen menggambarkan banyak gejala yang kita kenali, tetapi yang paling signifikan adalah gejala pustula atau bisul yang tampaknya seperti gejala khusus penyakit cacar. Sesetengah ahli sejarah berpendapat bahawa Galen sebenarnya menggambarkan dua jenis virus cacar berbeza dalam catatan beliau, yang akan menjelaskan bagaimana penyakit itu kekal sebagai pemusnah selama tempoh 20 tahun.

KESAN TERHADAP EMPAYAR ROM

Jelas sekali ini adalah satu bencana yang boleh melanda sesiapa sahaja, tetapi benarkah wabak cacar meninggalkan kesan yang besar terhadap Empayar Rom? Ya, ia benar. Kita dapat melihat kesan kemusnahan wabak dalam beberapa aspek masyarakat Rom, terutamanya terhadap pasukan tenter4.

Tenter4 tinggal di berek kuarter yang sempit dan sering berper4ng atau dilatih hingga kepenatan. Mereka bergerak antara unit yang berlainan dan mengembara ke seluruh empayar. Penyakit ini merebak dengan cepat melalui tenter4, atau ayat yang lebih tepat, memusnahkan.

Wabak ini tersebar di seluruh Empayar Rom, yang sedang dalam proses peluasan wilayah di bawah pemerintahan Marcus Aurelius. Oleh itu, Marcus Aurelius terpaksa mengetatkan kewajiban menyertai pekhidmatan ketenter4an.

Tenter4 Rom berper4ng di setiap sempadan empayar, dan ia memerlukan tenaga askar yang ramai. Setiap anggota tenter4 telah ditangguhkan tempoh persaraan mereka, dan walaupun mereka sedar mereka sedang mengurangkan jumlah orang Rom sendiri, mereka tidak berhenti, malahan mereka dapatkan bantuan luar pula.

Untuk julung kalinya, tenter4 Rom mula menerima unit bantuan besar-besaran dari suku-suku Germanic yang pernah menjadi musuh mereka. Pejuang-pejuang Germanic ini berjuang di bawah komander-komander Germanic, memulakan proses deromanisasi.

Ini adalah permulaan utama yang sedang dicipta, dan pada saat kejatuhan Rom, angkatan tenter4nya hampir sepenuhnya terdiri daripada unit bantuan serupa yang akhirnya berubah menjadi penentang kepada Empayar Rom sendiri.

Sesetengah kesan langsung penularan mula muncul. Apabila tenter4 empayar bergerak ke timur di bawah perintah Maharaja Verus selepas tenter4 Vologases IV dari Parthia menyer4ng Armenia, pertahanan Rom dari wilayah timur terbantut apabila ramai anggota tenter4 mavt kerana wabak penyakit.

Menurut penulis Sepanyol abad ke-5 Paulus Orosius, banyak kota dan desa di Semenanjung Itali dan beberapa wilayah Eropah kehilangan semua penduduknya. Apabila penyakit itu menyapu utara ke Rhine, ia juga menjangkiti orang-orang Germanic dan Gallic di luar sempadan empayar.

Selama bertahun-tahun, kumpulan-kumpulan utara telah mengasak ke selatan untuk mendapatkan lebih banyak tanah demi mengekalkan populasi mereka yang semakin meningkat. Dengan kuasa autoriti yang semakin berkurangan disebabkan wabak itu, tenter4 Rom tidak lagi mampu menyekat kemaraan puak-puak luar sempadan.

Dari 167 M hingga kem4tiannya, Marcus Aurelius secara peribadi mengetuai pasukan elit Legion berhampiran Danube, dengan hanya separuh kejayaan, dia cuba untuk mengawal kemaraan masyarakat Germanic di seber4ng sungai. Wabak dan ser4ngan Germanic ini mengakibatkan ser4ngan besar-besaran terhadap Marcomanni ditangguhkan hingga 169 kerana kekurangan anggota tenter4.

Empayar Rom hampir musnah sepenuhnya tetapi berjaya bertahan lebih lama berbanding kerajaan lain seperti Dinasti Han, Empayar Gupta dan Empayar Parthia. Rom boleh dikatakan ‘kurang’ terjejas walaupun ia juga menjadi asas kepada melemahkan Empayar Rom yang tidak lama kemudian mendorong kepada kejatuhan sepenuhnya Empayar Rom yang bermula dari Rom Barat sehinggalah Rom Timur di tangan Empayar Uthmaniyyah.

KESAN TERHADAP CHINA

Eropah, Asia dan Afrika Utara mengalami ketidakstabilan empayar, terdapat beberapa teori mengenai perubahan cuaca yang menyebabkan tercetusnya bencana kebuluran dan wabak. Manakala terdapat juga teori yang ia bermula di Rom dan dibawa oleh duta Rom ke China ketika zaman Dinasti Han.

Di China, ia menyebabkan beberapa kumpulan kultus mula muncul, bahkan ada yang muncul dengan membuat klaim bahawa mereka adalah “Nabi”, malahan seorang tokoh kultus bernama Zhang Jue juga mengasaskan pertubuhannya sendiri berikutan wabak penyakit yang datang dari Empayar Rom.

Beliau mendakwa dirinya adalah ‘utusan’ dengan mukjizat yang datang membawa penyembuhan kepada penyakit. beliau juga lah yang memulakan Pember0ntakan Serban Kuning yang menjadi permulaan bagi zaman Tiga Kerajaan yang akhirnya menjatuhkan Dinasti Han.

Jika di Empayar Rom pula ia menyebabkan pemerintahan tidak stabil dan menurunkan populasi penduduknya, di timur tengah ia menyebabkan kejatuhan Empayar Parthia.

Di antara semua kesannya, kesan ke atas china boleh dikatakan yang paling besar memandangkan konsep pemerintahan melalui “mandat dari syurga” telah diabaikan ketika tempoh akhir Dinasti Han dan buat kali pertamanya selepas China disatukan di bawah Dinasti Qin, China sekali lagi berpecah belah untuk jangka masa yang panjang.

Penduduknya berkurangan dari populasi sekitar 50 juta hingga 16 juta orang dan bangsa Cina Han kehilangan kuasa hegemoni di Asia Timur sehingga tertubuhnya Dinasti Tang.

Bencana kebuluran dan wabak yang datang dari Rom dijadikan asas bagi Pember0ntakan Serban Kuning di kalangan para petani yang bangkit di samping isu rasuah. Kesilapan terbesar pemerintah waktu itu adalah tindakan pegawai kerajaan untuk memandang remeh isu stok bekalan yang dimaksudkan untuk bantuan dan kecemasan ketika bencana.

Ia menyebabkan kegagalan dalam mengendalikan kebanjiran pelarian sekaligus melemahkan pemerintahan pusat. Namun, Dinasti Han masih mampu bertahan dengan perubahan cuaca sebagaimana rakan senasib mereka di barat (Empayar Rom) berjaya melakukannya.

KERUNTUHAN DINASTI HAN

Menjelang akhir abad ke-2 M, penguasaan Dinasti Han sebahagian besarnya kehilangan kuasa dalam usaha mengekalkan kestabilan politik.

Pada awal abad ke-3 M, iaitu pada tahun 220 M, kerajaan pusat dibubarkan, dan beberapa kerajaan kecil serantau yang autonomi mula berlumba-lumba untuk mendominasi China sebagai kuasa besar yang baharu menggantikan Dinasti Han. Dengan ketiadaan pemerintahan Dinasti Han, China mengalami proses perubahan budaya, terutamanya peningkatan dalam proses penerimaan agama Buddha.

Selain daripada birokrasi dalam isu pemilikan tanah, kebanjiran pendatang asing dari suku-suku nomad dan tekanan ekonomi yang teruk, dalam masa yang sama China sedang menghadapi bencana kebuluran dan penyebaran wabak Antonine yang dikatakan berpunca daripada delegasi kedutaan Empayar Rom yang tiba ke China.

Perkembangan itu menyebabkan siri rusuhan yang meluas, terutamanya dari golongan petani, yang merasakan diri mereka semakin terhimpit di bawah tekanan ekonomi terutamanya semasa akhir abad kedua dan ketiga apabila wabak epidemik mula menyebar luas.

Pada tahun 184 M, petani-petani yang tidak berpuas hati berjaya dikumpul bersama di bawah seorang pemimpin spiritual Taoist yang mengetuai gerakan kultus, mereka kemudian melancarkan pember0ntakan besar yang dikenali sebagai Pember0ntakan Serban Kuning, ia dinamakan sedemikiankerana para pember0ntak akan memakai ikat kepala berwarna kuning yang mewakili warna ikonik kaum Cina dan melambangkan identiti mereka sebagai petani.

Pember0ntakan Serban Kuning yang dipelopori oleh Zhang Jue menjanjikan kegemilangan dan penyembuhan daripada wabak yang akan dilaksanakan melalui mukjizat ‘kurniaan Tuhan’ kepada Zhang Jue. Namun pember0ntakan mereka menyer4ng kelemahan Empayar waktu itu terutamanya berkaitan isu tanah yang tidak bermoral, kegagalan mengawal wabak penyakit dan isu birokrasi semasa.

Walaupun pihak kerajaan berjaya menghentikan pember0ntakan selepas lima tahun berper4ng, pember0ntakan itu terbukti hanya sekadar siri pertama yang bakal memecahkan Dinasti Han kepada tiga kerajaan yang akan saling berper4ng sesama sendiri sehinggalah jatuhnya Dinasti Han buat selama-lamanya, yang kemudian digantikan oleh Empayar Cao-Wei, dan akhirnya Dinasti Jin.

Wabak dan kebuluran menandakan permulaan kepada berakhirnya kegemilangan Empayar Rom, Dinasti Han, dan lain-lain yang dibantu oleh permulaan fasa seterusnya kemerosotan kerajaan Rom yang dilanda peper4ngan saudara, isu perebutan takhta

Dan pengakhiran kepada wabak epidemik ini bermula dengan kebangkitan hegemoni Islam Empayar Uthmaniyyah menggantikan Empayar Rom, dan kebangkitan Dinasti Tang selepas Mongol membawa satu lagi wabak epidemik ke Eropah pada zaman Pertengahan, ia tidak lain dan tidak bukan, wabak yang pernah memusnahkan dua pertiga populasi Eropah, The Black Death.

RUJUKAN:

-STMU History Media (The Invisible Traveler: Disease on the Silk Roads)

-The Collapse Of Classical Empire – Han China, Rome & Gupta India

-The Antonine Plague: History, Start, Spread & Facts by Christopher Muscato


Lelaki Yang Mempunyai 39 Orang Isteri

Poligami memang menarik untuk dikupas. Sensasinya sentiasa ada dalam bentuk campuran: ada yang suka; ada yang marah. Yang suka mesti lelaki selalunya. Cuma lucu juga kalau fikir balik. Bukan main suka poligami tetapi diri sendiri masih tidak laku sampai sudah. Yang marah pula selalunya perempuan. Bukan main meledak lagi sampai boleh baling-baling barang. Akhirnya tengok-tengok si pemarah itu yang paling bersyukur menerima madu kerana tidak perlu layan kerenah bangang sejenis makhluk asing bernama suami.

Tidak perlu tanya pada orang ramai. Rata-ratanya sudah biasa dengan definisi “poligami empat isteri”. Namun had isteri ini hanya ditetapkan Islam. Ada agama yang tidak menetapkan langsung. Tanpa had isteri, seorang lelaki boleh berkahwin seramai yang mahu (atau mampu). Maka memperkenalkan Ziona, seorang lelaki Kristian yang menetap di Mizoram, India.

Pemegang Rekod Dunia

Ziona dilahirkan pada 21 Julai 1945 di sebuah kampung yang terletak 100 kilometer daripada bandar raya Aizawl. Ketika berusia 17 tahun, beliau mendirikan rumahtangga dengan isteri sulung bernama Zathiangi. Tengok pada cara, Zathiangi merupakan seorang wanita yang amat berdisiplin (Gregory, 2011). Sifat ini tidak boleh menghalang Ziona daripada mencari isteri kedua dan ketiga dan keempat… dan seterusnya.

Ceritanya begini. Ziona sebenarnya boleh dikatakan macam seorang putera juga. Bapanya Chana adalah seorang ketua mazhab Kristian di kampung tersebut. Dan mazhab ini membenarkan poligami. Sebagai ketua, Chana harus mengerjakan amanah ini dengan cara berpoligami. Selepas Chana pergi buat selamanya, Ziona dipilih menjadi ketua. Dalam masa setahun, Ziona berkahwin dengan 10 orang isteri.

Untuk menampung keperluan para isterinya, Ziona membina sebuah rumah agam empat tingkat di kawasan Gunung Baktawng. Ziona mengambil sebuah bilik tidur untuk dirinya sendiri. Dan setiap malam, isterinya akan bergilir-gilir tidur bersamanya. Setiap hari pula, sekurang-kurangnya tujuh isteri memenuhi keperluan hariannya seperti makan, minum, dan sebagainya.

Menurut para isteri, mereka tidak bersaing antara satu sama lain. Kerana Ziona selalu berlaku adil (Das, 2011). Pejam celik, Ziona berkahwin dengan 39 orang isteri. Dan dalam kalangan 39 orang ini, 22 berusia bawah 40 tahun. Rahim mereka telah mengandung 94 orang anak yang menimang 33 orang cucu pula. Tiga isteri sudah meninggal dunia sebelum tahun 2005 –ada yang lari meninggalkan Ziona, tidak pasti kenapa.

Ikut pada pencapaian ini, Ziona sebenarnya sudah memecah rekod dunia sebagai “Lelaki Paling Ramai Isteri” dibawah Guinness World Record. Walau bagaimanapun beliau tidak mahu sebarang publisiti daripada amalan ini (Udas, 2011). Memenuhi kehendaknya, pihak antarabangsa hanya memanggil mereka “Keluarga Terbesar Dunia”.

Cara Hidup Berpoligami

Jujurnya, keluarga Ziona sudah cukup untuk membangunkan sebuah kejiranan. Jumlah mereka sangat mampu untuk menampung kehidupan secara mandiri. Mereka menanam sayur untuk menyara diri. Dan Ziona pula membangunkan sebuah sekolah khas untuk anak-anaknya tanpa bantuan daripada pihak kerajaan. Kurikulum sekolah India diterapkan dalam sistem pendidikan, yang ditambah sedikit sebanyak supaya ada keluhuran budaya.

Para isteri memasak. Anak-anak perempuan pula mengemas rumah dan mencuci pakaian. Lelaki mengembala haiwan ternakan dan bercucuk tanam. Nampak macam bahagia – tetapi itulah, bahagia hanyalah perspektif yang dirasai oleh orang itu sendiri. Bibir boleh kata bahagia; hati siapa tahu. Sebab itulah segelintir dalam kalangan pembaca masih bujang. Lidah menghayun kata-kata penyedap. Tetapi jiwa tidak tenteram.

Apa-apa pun, Ziona boleh menjadi contoh jika mahu. Beliau meninggal dunia pada tahun 75 selepas menghidap tekanan darah tinggi (Parasha, 2021). Mayatnya dibawa ke rumah untuk pengebumian. Walau bagaimanapun, tiba-tiba nadi Ziona berdenyut sampai terbukti melalui oximeter (Khojol, 2021). Namun nadinya berhenti terus beberapa hari kemudian dan majlis pengebumian berlangsung 10 hari selepas beliau masuk hospital.

RUJUKAN:

Das, B. (2011, Februari 23). Man has 39 wives, nearly 100 children. Reuters.

Gregory, A. (2011, Oktober 21). World’s largest family with 181 members live in 100-room four-storey house in India. Diaily Mirror.

Khojol, H. (2021, Jun 14). Mizoram: Zion-a resurrect? World’s largest family says patriarch alive, delays funeral. East Mojo.

Parasha, U. (2021, Jun 13). Mizoram man believed to head world’s largest family with 38 wives, 89 kids dies. Hindustan Times.

Udas, S. (2011, Oktober 31). Is 160 enough? One Indian man’s family. CNN.


Sejarah Perkembangan Ilmu Akidah

1)Zaman Nubuwwah

-Di zaman Rasulullah صلى الله عليه و سلم para sahabat mendapat didikan terus dari baginda dan segala permasalahan serta syubhat diterangkan jelas oleh baginda,kerana zaman tersebut adalah zaman wahyu.

2)Zaman Khulafa’ Ar Rasyidun

*Zaman Sayyiduna Abi Bakr As Siddiq رضي الله عنه;
-Belum wujud syubhat pemikiran yang membawa ancaman dan menggugat ilmu aqidah dan beliau disibukkan dengan memrangi golongan murtad dan yang enggan membayar zakat.

*Zaman Sayyiduna Umar Al Khattab رضي الله عنه;

-Juga belum wujud ancaman besar.Antara tempoh paling aman dan Islam kian terabar ke empayar empayar besar sehingga penaklukan Parsi dan pembukaan Al Quds

*Zaman Sayyiduna Uthman bin Al Affan رضي الله عنه;

-Bibit bibit awal kemunculan kaum Khawarij yang melancarkan protes dan pemberontakan sehingga membawa kepada tragedi kesyahidan beliau.

*Zaman Sayyiduna Ali bin Abi Talib كرم الله وجهه و رضي الله عنه ;

-Muncul golongan Khawarij yang membawa syubhat Takfir,iaitu mengkafirkan pelaku dosa Besar.

-Muncul kelompok Syiah yang sebahagiannya terlalu ekstrim sehingga mengangkat beliau sebagai Tuhan.Kelompok ekstrim ini telah dibasmi namun pemikirannya masih ada dan meresapi kelompok Syiah Nusayriyyah,Bathinyyah dan Al Qaramithah.

3.) Zaman Khilafah Umawiyyah;

-Muncul pemikiran mu’tazilah yang dibawa oleh Wasil bin Ata’,yang merupakan bekas pelajar Imam Hasan Al Basri.Dia pada mulanya menghadiri majlis Imam Hassan kemudian berdebat dengan gurunya pada masalah menentukan anak kecil yang meninggal dunia berada di syurga atau neraka.Lalu dia meninggalkan gurunya dan berkata Imam Hasan;

اعتزال واصل
“Telah meninggalkan kita akan Wasil”.

Dari perkataan اعتزال inilah munculnya perkataan Mu’tazilah
.
-Kemunculan pemikiran Jahmiyah yang diperkenalkan oleh Jahm bin Sufyan.

-Kelompok-kelompok ini pada awalnya merupakan minoriti sahaja,pada zaman awal khilafah umawi,sehinggalah zaman Imam Abu Hanifah,Imam Malik dan Imam Muhammad bin Idris As Syafi’iy رضي الله تعالى عنهم.Ini sebabnya ilmu aqidah di zaman para Imam ini kurang menggunapakai kaedah ilmu kalam.

-Di akhir khilafah Umawi,mereka telah menguasai khilafah,dan khalifah yang dilantik akan berpegang kepada ideologi mereka.Ini yang mengakibatkan Imam Ahmad bin Hanbal رضي الله عنه diseksa kerana enggan akur pada doktrin mereka yang mendakwa Al Qur’an itu merupakan makhluq,dan bukan Kalamullah.

4)Zaman Khilafah Abbasiyyah;

-Ketika inilah Allah memunculkan Imam Abul Hassan Al Asy’ari (pada awalnya seorang pengikut Mu’tazilah yang mendapat pendidikan dari bapa tiri beliau,Abu Ali Muhammad Al Jubba’i,sebelum mengisytiharkan taubat pada usia beliau 40 tahun) dan Imam Abu Mansur Al Maturidi yang menjernihkan semula ilmu aqidah,khususnya dalam masalah Asma’ dan Sifat Allah yang dicemari ilmu kalam dengan cara menggunakan ilmu kalam juga bagi mematahkan hujjah golongan Mu’tazilah,yang menolak dalil dan Nas Al Qur’an serta Sunnah.Bermula dari sini,ilmu aqidah juga dikenali sebagai ilmu kalam.

– Imam Abul Hassan menyusun 13 sifat yang mesti diketahui bagi sekalian mukallaf dalam mentawhidkan Allah manakala Imam Abu Mansur menyempurnakan lagi 7 sifat sebelum disatukan keduanya oleh Imam As Sanusi.Ini yang menjadikan Matn As Sanusi atau Matn Ummi Barahin antara rujukan tertua dalam ilmu aqidah Ahlus Sunnah wal Jamaah.

و الله أعلم.

-Orang Pekan-


Perkhidmatan Kebajikan Tabung Haji Di Mekah/Madinah

Musim Haji bakal menjelang tiba tidak lama lagi. Banyak persiapan yang perlu dilakukan oleh jemaah jemaah haji sebelum bertolak ke Tanah Suci. Persediaan juga dilakukan oleh pihak Tabung Haji untuk memastikan perjalanan para jemaah haji lancar di Tanah Suci nanti. Oleh itu, Tabung Haji sentiasa berusaha dengan menyediakan perkhidmatan perkhidmatan di sana. Contohnya perkhidmatan kebajikan yang diuruskan oleh Tabung Haji di Mekah dan Madinah.

Bila tiba sahaja jemaah haji di Lapangan Terbang Antarabangsa Jeddah, jemaah boleh terus menggunakan perkhidmatan kebajikan yang terdapat di sana. Antaranya ialah:-

• Mendapatkan bantuan dalam urusan imigresen dan kastam

• Bantuan makanan

• Pengurusan bas ke Mekah atau Madinah

Perkhidmatan kebajikan yang terdapat di Madinah pula:

• Sambutan di Al Hijrah/ lapangan terbang/ Zon

• Pengurusan jemaah haji di Zon

• Kemasukan dan penempatan di rumah penginapan

• Penyelerasan urusan ziarah

• Bimbingan kepada jemaah haji

• Pengeluaran wang di ibu pejabat

• Kaunseling

• Pendaftaran kematian

• Pengurusan aduan/ pertanyaan/ sesat/ barang hilang

• Pakar rujuk ibadat haji

• Urusan makan dan minum

• Urusan Keberangkatan ke Mekah

Perkhidmatan kebajikan yang terdapat di Mekah:

• Sambutan para jemaah haji di maktab

• Bimbingan haji

• Membantu di dalam urusan bayaran dam/korban

• Menguruskan keberangkatan jemaah haji ke Arafah dan Mina

• Pengeluaran wang di ibu pejabat dan maktab

• Kaunseling

• Pendaftaran kematian

• Pengurusan aduan/pertanyaan/jemaah haji sesat/hilang

• Pakar rujuk ibadat haji

• Pengesahan/pertukaran penerbangan

• Pengurusan ziarah/lawatan kepada pesakit dengan mengadakan kemudahan perkhidmatan bus shuttle ke hospital untuk anggota keluarga pesakit

Perkhidmatan di Arafah/ Mina:

• Sambutan ketibaan para jemaah haji

• Menguruskan kemasukan jemaah haji ke khemah-khemah

• Rondaan ke khemah

• Aduan/pertanyaan/jemaah sesat

• Bimbingan dan pakar rujuk

• Pendaftaran kematian

• Memantau urusan makan/minum yang diuruskan oleh pihak Muassasah

Tabung Haji sentiasa berusaha keras untuk memantapkan perkhidmatan perkhidmatan yang disediakan demi memastikan keselesaan para jemaah haji Malaysia. Ini akan membuat perjalanan jemaah haji menjadi lebih lancar dan sempurna.


Greek Fire: Senjata Paling Ampuh Byzantine Abad Ke-7 Masihi

• Senjata yang dikenali sebagai Greek Fire atau Liquid Fire adalah senjata terkuat armada laut empayar Byzantine pada sekitar abad ke-7 Masihi.

• Pada asalnya ramuan senjata ini digunakan untuk letupan & ianya digunakan pada masa pengepungan kota Delium (424SM) dengan menggunakan suatu tiub yang digerakkan oleh sebuah roda yang besar.

Dinamakan Api Median ketika ini & ramuan asasnya adalah bahan dari Naptha yang diperolehi dari telaga petroleum Tmurtorakun di sekitar Laut Hitam.

Senjata ini mempunyai pelbagai nama iaitu:

1) Thalassion Pyr.
2) Skeyaston Pyr.
3) Medikon Elaion.

• Senjata ini terdapat dua jenis iaitu:

1) Jenis tiub ( siphōn ) yang diletakkan di atas kapal untuk pertempuran di lautan.

2) Jenis mudah alih ( cheirosiphōnes ) yang digunakan oleh tentera khusus ketika pertempuran di daratan.

Jenis ‘portable’ ini dicipta & digunakan pada masa pemerintahan Maharaja Byzantine Leo IV.

• Senjata ini mempunyai dua bahagian utama iaitu bahagian tiub ( siphōn ) untuk menyemburkan cecair/api & bahagian bekas yang menyimpan cecair pembakar ini.

Kandungan & ramuan dalam cecair pembakar ini menjadi misteri walaupun ada yang mengatakan kandungan cecair ini terdiri dari sulfur, quicklime, petroleum cair, nitrogen cair, kalsium phosphide tetapi bahan campuran yang dinyatakan ini tidak dapat menandingi ramuan asli cecair pembakar dari Byzantine.

• Senjata ini pertama kali digunakan pada tahun 514M ketika pemerintahan Maharaja Byzantine Anastasios I yang digunakan untuk membakar kapal pemberontak milik Jeneral Vitalinus setelah usul ini dicadangkan oleh seorang ahli falsafah dari Athens, Proctus.

• Seorang arkitek yang berasal dari Heliopolis (Lubnan) bernama Kallinikos mengubah bentuk senjata ini supaya lebih senang digunakan & mengajar ramuan senjata ini kepada pemerintah Byzantine pada masa itu kerana memberikan perlindungan kepadanya pada tahun 673M.

Ada sumber mengatakan Kallinikos yang mencipta senjata & menghasilkan ramuan cecair pembakar ini setelah mendapat pengetahuan ramuan ini dari seorang ahli kimia dari Alexandria.

• Kedudukan senjata ini diletakkan di muncung kapal perang & digunakan untuk menyembur cecair yang boleh terbakar apabila kapal perang yang mempunyai Greek Fire mendekati kapal perang musuh.

Cecair pembakar ini akan menjadi semburan api apabila disemburkan & api dari cecair ini tidak akan terpadam walaupun merebak di atas permukaan air laut.

Api ini akan terpadam jika dipadam menggunakan pasir atau tanah yang basah.

• Armada laut Byzantine menggunakan senjata ini dalam beberapa pertempuran & pengepungan iaitu:

1) Pengepungan Konstantinopel Bani Umayyah.

– Pengepung Konstantinopel Pertama yang dipimpin oleh Muawiyah Abu Sufyan (50H) & kepungan ini gagal.

– Pengepungan Konstantinopel Kedua ( 54H-60H ).
Hampir menang, tetapi terjadi penarikan tentera dari kepungan setelah mendapat khabar kewafatan Khalifah Muawiyah Abu Sufyan.

– Pengepungan Konstantinopel Ketiga (98H) oleh Khalifah Sulaiman bin Abdul Malik tetapi gagal juga.

2) Perang saudara antara pihak pemberontak pimpinan bekas jeneral Byzantine, Thomas the Slav melawan pihak kerajaan pimpinan Maharaja Michael II the Amorian.

Senjata ini berjaya mengalahkan armada laut pimpinan Thomas the Slav.

3) Pada tahun 1043M, hanya 7 buah kapal perang Greek Fire berjaya membakar sebanyak 400 buah kapal perang musuh ketika pengepungan Konstantinopel.

• Ramuan bahan cecair pembakar ini amatlah rahsia sehingga hanya keluarga pemerintah Byzantine & pembuat ramuan ini yang mengetahui kandungannya.

Dalam buku De Administrado Imperio milik Maharaja Contantine Porphyrogennetus mengatakan anaknya & Romanus II tidak akan sesekali memberitahu kandungan ramuan dalam cecair pembakar ini.

Ini kerana pemimpin Byzantine pada masa itu percaya senjata Greek Fire ini adalah anugerah dari Tuhan & mereka perlu melindungi & menggunakan senjata ini untuk mempertahankan agama Kristian.

• Tetapi pada tahun 827M salah satu kapal perang Greek Fire dirampas oleh armada laut Islam & ini memberikan peluang kepada kerajaan Islam ‘copy’ bahan cecair pembakar ini tetapi ramuan asli milik Byzantine lebih mematikan.

• Sehingga kini ramuan asli bahan cecair pembakar Greek Fire kekal menjadi misteri disebabkan Empayar Byzantine menyah-aktifkan senjata ini selama 20 tahun & ini menyebabkan ramuan itu dilupakan & maklumat lokasi bekalan mentah untuk menghasilkan ramuan ini terhapus.

– TAMAT –


Orang Dulu-Dulu Sewa Nenas Sebab Nak Tunjuk Kaya?

Sebut saja buah nenas, satu perkara yang muncul dalam kepala penulis ialah tat nenas – kuih raya yang terkenal. Tetapi pada satu masa dahulu, ia juga menjadi simbol kekayaan warga Eropah. Sehinggakan ada yang sanggup menyewa nenas selama sehari sebagai cara menayangkan kekayaan mereka!

Tetapi sebelum menyentuh tentang sewa nenas, kegilaan mereka terhadap nenas perlu disebut terlebih dahulu. Merupakan buah asli di benua Amerika Selatan, ia dikatakan sudah ada di Carribean termasuk Guadeloupe. Ia dilihat buat kali pertama oleh Christopher Columbus dan ahli-ahli rombongannya semasa berlayar ke Dunia Baru pada 1493.

Sebaik mereka merasa buah eksotik itu, Columbus tahu ia akan menjadi kegilaan bila dibawa ke Eropah. Telahannya menjadi kenyataan selepas mereka pulang ke Sepanyol setahun kemudian. Melihat ada permintaan untuk nenas, ada yang cuba mengusahakannya di situ. Tetapi tanaman yang diusahakan tidak menjadi kerana nenas lebih sesuai ditanam di kawasan beriklim tropika seperti Carribean dan Amerika Selatan.

Justeru, satu-satunya pilihan warga Eropah mendapatkan nenas ialah mengimportnya dari Dunia Baru. Tetapi ia satu pilihan yang menyusahkan kerana pengimport perlu membawa buah eksotik itu menyeberangi Lautan Atlantik. Jika diterima sekalipun, ia sudah busuk untuk dimakan.

Menjelang abad ke-17, beberapa rumah hijau di England dan Belanda mengusahakan tanaman nenas. Tanaman yang diusahakan mereka berjaya kerana iklim rumah hijau digunakan mirip dengan iklim tropika termasuk suhu dan kelembapan. Tetapi disebabkan bilangan buah yang dihasilkan sedikit, ia hanya boleh dibeli oleh golongan kaya dan berkuasa termasuk pemerintah dan bangsawan Eropah.

Antara individu yang menggemari nenas pada ketika itu ialah pemerintah Rusia, Catherine the Great, Raja Louis XV (Perancis) dan Raja Charles II (England). Di koloni-koloni Amerika pula, nenas yang diimport dari Carribean boleh mencecah sehingga AS$8,000 mengikut nilai wang hari ini. Ini disebabkan statusnya sebagai buah eksotik, mudah rosak dan bilangan buah yang dijual di pasaran.

Disebabkan hal inilah, nenas dijadikan sebagai bahan pameran untuk majlis-majlis keraian. Di sinilah, tuan rumah akan menggunakannya sebagai cara memperlihat status kekayaannya kepada para hadirin. Pada ketika itu, ia hanya berperanan sebagai hiasan keraian. Nenas hanya akan dimakan sebelum ia menjadi busuk.

Dan sekarang, barulah boleh fokus kepada kisah sewa nenas. Disebabkan statusnya buah eksotik dan menjadi pilihan golongan atasan, golongan rakyat biasa juga ingin merasa nikmat bergelar pemilik nenas.

Tetapi jika anda bernasib baik, anda masih boleh memiliki nenas tetapi untuk tempoh sehari saja. Sebelum dijual kepada pembeli, nenas ini akan disewa kepada individu untuk tempoh yang diperlukan si penyewa. Kebiasaannya, mereka akan membawa nenas yang disewa ke parti-parti sebagai bukti kemampuan mereka sebagai pemiliknya!

Disebabkan nenas melambangkan kekayaan dan kemewahan, ia dijadikan sebagai motif hiasan pelbagai objek dari set cawan minum teh hinggalah kertas dinding dan napkin. Jika mereka tidak mampu membeli atau menyewa buah nenas, sekurang-kurangnya mereka boleh memiliki mana-mana objek yang menampilkan motif nenas.

Namun begitu, perubahan masa terutama dari segi teknologi dan pengangkutan mengubah segala-galanya. Pengangkutan yang lebih pantas membolehkan lebih banyak nenas dibawa ke pasaran dan pada kadar yang lebih kerap. Sementara kemunculan rumah-rumah hijau ibarat cendawan tumbuh selepas hujan di Eropah membolehkan lebih banyak nenas dapat dituai, Dua faktor ini menyumbang kepada penurunan harga nenas dan membolehkan ia dinikmati oleh semua.

RUJUKAN

Gillan, J. (2022, 6 Mei). British Aristocrats Rented Pineapples by the Hour to Display Their Status. Ancient-Origins.

Raga, S. (2015, 25 Jun). The Super Luxe History of Pineapples—And Why They Used to Cost $8000. MentalFloss.


Subotai: Kekuatan Disebalik Keampuhan Monggol

“Terdapat Empat Ekor Anjing Temujin. Mereka ini memiliki dahi yang diperbuat daripada tembaga; rahang mereka ibarat bilah gunting; lidah mereka umpama jarum yang mencucuk; kepala mereka bak besi; dan cambuk mereka tajam bagaikan pedang. Pada hari-hari pertempuran, mereka meminum darah musuh. Saksikanlah, anjing-anjing ini kini telah dilepaskan dan mulut mereka tergiur kegirangan. Empat ekor anjing ini adalah Jebe dan Kublai, Jelme dan Subotai.” – The Secret History of the Mongols

Sebagai orang kanan kepada Genghis Khan, Subutai (Subotai) merupakan seorang strategis dan panglima yang gagah berani. Beliau merupakan individu sandaran dalam kalangan pemimpin masyhur Mongol dalam menggalas tugas membantu Khan memperluaskan empayar mereka. Subutai menyertai barisan kepemimpinan Mongol pada usia yang muda. Namun, kemahiran luar biasa yang dimilikinya membuatkan beliau dengan pantas menjadi salah seorang ‘anjing perang’ Genghis Khan.

Subutai juga dikenali dengan gelaran ‘Bagatur’ (yang bermaksud ‘Si Gagah’). Beliau sempat berkhidmat untuk dua orang pemimpin Mongol yang masyhur, iaitu Genghis Khan dan anak merangkap pewarisnya, Ogedei Khan. Subutai merupakan salah seorang panglima Empayar Mongol yang paling gagah. Beliau pernah dihantar bagi mengepalai sejumlah kempen ketenteraan di Asia dan Eropah.

SUBUTAI MENDAKI TINGKAT KEDUDUKAN DI USIA YANG MUDADipercayai bahawa Subutai dilahirkan pada suatu waktu di antara tahun 1160an – 1170an. Kebanyakan sumber menyebutkan tahun 1176M sebagai tahun kelahirannya. Panglima ini berasal dari sebuah puak yang dikenali sebagai Uriangkhai; puak yang tidak dianggap sebagai sebahagian dari Mongol. Ahli-ahli puak ini adalah penghuni hutan. Tidak seperti orang Mongol, mereka kurang mahir menunggang kuda. Sebaliknya, puak Uriangkhai ini memiliki kepakaran dalam pertukangan besi dan perdagangan bulu-buluan.

Dicatatkan bahawa Subutai merupakan anak kepada seorang tukang besi, dengan satu sumber menamakan bapanya sebagai Qaban. Sebagai seorang tukang besi, bapa Subutai menawarkan khidmatnya kepada Mongol – beliau melentur objek-objek besi yang rosak seperti senjata dan bekas memasak. Berkemungkinan menerusi hubungan yang sebeginilah Subutai mula terdedah dengan Mongol.

Ketika usianya meningkat remaja. Subutai keluar menyertai pasukan tentera Genghis Khan. Menurut suatu sumber, usianya pada masa itu baru sahaja 14 tahun. Memandangkan umurnya yang masih terlalu muda untuk terlibat secara langsung di medan tempur, beliau dikatakan telah diberikan tugas sebagai pengawal pintu bagi Khan. Menerusi jawatan inilah Subutai mula mempelajari tentang seni perang Mongol.

Sebagai seorang penghuni hutan, Subutai tidak memiliki sebarang kemahiran menunggang kuda. Beliau mula mempelajari kemahiran tersebut melalui tunjuk ajar pegawai Mongol yang akrab dengannya. Beliau turut diajar menggunakan busur panah dan kemudian, menggabungkan kedua-dua kemahiran tersebut. Kombinasi antara penunggangan kuda dan kemahiran memanah inilah yang menjadi tanda pengenalan ataupun identiti pasukan tentera Mongol.

Subutai terus mendaki tangga kedudukan dalam barisan ketenteraan Mongol sebelum kemudiannya menjadi sebahagian daripada kelompok terdekat Genghis Khan. Keadaan ini sering diambil sebagai bukti bahawa pemimpin Mongol mengamalkan konsep meritokrasi. Makanya, warga bukan-Mongol seperti Subutai pun boleh meraih tempat yang unggul dalam pasukan tentera.

Sebagai seorang komander, nama Subutai mungkin paling dikenang menerusi kejayaannya dalam kempen-kempen ketenteraan di Barat. Dalam ekspedisi-ekspedisi tersebut, Subutai mengepalai pasukan tentera Mongol bagi memerangi sejumlah musuh, antaranya termasuklah Rus, Poles dan Hungary.

PANGLIMA DAN STRATEGIS SERBA BOLEHDalam pertempuran-pertempuran tersebut, Subutai memperagakan kemahirannya sebagai seorang panglima dan strategis yang serba boleh. Pertempuran Mohi yang dianggap sebagai kemenangan paling cemerlang bagi Subutai mungkin boleh diambil sebagai contoh bagi membuktikan hal tersebut. Pertempuran ini berlangsung pada bulan April 1241M.

Ia melibatkan kekuatan Mongol yang dipimpin oleh Batu Khan dan Subutai menentang pasukan tentera Hungary di bawah kepemimpinan Raja Bela IV.Dalam pertempuran tersebut, pihak Mongol mengalami kasualti yang lebih ramai berbanding biasa berikutan bedilan panah yang dahsyat daripada unit pemanah-silang Hungary yang diletakkan di seberang Sungai Sajo.

Demi menghindarkan angka kasualti dari terus meningkat, Subutai mengambil keputusan untuk menyerang unit pemanah-silang itu dengan menggunakan pelontar-pelontar batu, iaitu sejenis senjata artileri yang kebiasaannya digunakan dalam pengepungan.

Pada masa yang sama, sebuah jambatan sementara dibina jauh dari medan perang. Hal ini bertujuan agar tentera-tentera Mongol dapat melancarkan serangan mengejut ke atas pasukan Hungary.

Di bawah kepemimpinan Subutai, pasukan tentera Mongol berjaya menundukkan banyak kawasan di Eropah timur dan tengah. Menjelang akhir tahun 1241M, Subutai memasang rancangan untuk menyerang Empayar Rom Suci. Namun pada sekitar masa-masa itu juga, Ogedei mangkat.

Makanya, kekuatan Mongol terpaksa berangkat pulang untuk melangsungkan acara pelantikan Khan Agung yang baru.Atas sebab inilah saki-baki wilayah Eropah yang lain dapat terselamat daripada amukan Mongol. Para sejarahwan mengandaikan kalau Ogedei tidak mangkat, sudah tentu tidak ada tentera Eropah yang mampu menangani gempuran Mongol.

KEMATIAN SI ANJING PERANGGuyuk, putera kepada Ogedei dinamakan sebagai Khan Agung yang baru. Pada tahun 1246M, Subutai digalaskan dengan tanggungjawab memerangi Song-China. Beliau pada ketika itu telah pun berusia 70 tahun, umur yang agak lanjut bagi seorang komander di zaman itu.

Kempen ketenteraan ini berlanjutan sehingga tahun 1247M, di mana Subutai kemudiannya kembali ke Mongolia dan meninggal dunia pada tahun berikutnya, 1248M. Selain masyhur dengan gelaran ‘Bagatur’, Subutai juga dikenali sebagai salah seorang dari empat ekor ‘anjing perang’ Genghis Khan, di mana baki yang tiga lagi itu adalah Jelme (abang sulungnya), Jebe dan Kublai.

DIOLAH DAN DITERJEMAHKAN DARI:


Khutulun: Puteri Jelita Mongol Yang Tak Terkalahkan

Khutulun merupakan seorang wanita bangsawan Mongol yang hidup pada zaman wujudnya Empayar Mongol. Beliau dicatatkan sebagai seorang pahlawan yang hebat dan kekuatannya dalam sukan gusti sering dikisahkan secara meluas. Khutulun ini sangat masyhur sampaikan kisah hidupnya ditulis oleh Rashid al-Din, seorang penulis Parsi yang hidup di Ilkhanate, dan pengembara masyhur dari Venetia yang bernama Marco Polo.

LATAR BELAKANG KEBANGSAWANAN KHUTULUN

Khutulun turut dikenali sebagai Aigiarne, Aiyurug dan Khotol Tsagaan. Aigiarne membawa maksud bulan cerah. Khutulun diperkirakan hidup pada sekitar tahun 1260M. Bapanya bernama Kaidu, iaitu cucu kepada Ogedei Khan dan sepupu kepada Kublai Khan.

Tidak seperti Kublai Khan yang mengasaskan Dinasti Yuan dan mengamalkan gaya hidup masyarakat Cina, Kaidu memilih untuk mengekalkan gaya hidup nomad yang diamalkan oleh nenek-moyang mereka.

Menjelang tahun 1280M, Kaidu dianggap sebagai salah seorang pemerintah paling berkuasa dalam Empayar Mongol dan beliau mengekalkan kedudukan yang teguh di Chagatai Khanate yang berpangkalan di Asia Tengah.

Menjelang waktu itu, Empayar Mongol sedang mengalami perpecahan dan gelaran “Khan Agung” yang disandang oleh Kublai Khan tidak membawa sebarang fungsi – hanya gelaran semata-mata. Berbanding memperluaskan wilayah-wilayah perbatasan empayar, khan-khan Mongol itu sibuk bertelagah antara satu sama lain. Kaidu merupakan salah seorang pemerintah Mongol yang mengambil sikap penentangan terhadap Kublai Khan dan sekutu-sekutunya. Dalam suasana dan masa-masa sebeginilah Khutulun dilahirkan.

Khutulun dibesarkan oleh bapanya dengan gaya hidup nomad, sama seperti 14 orang abangnya. Antara latihan yang dilaluinya termasuklah bergusti, menunggang kuda dan memanah. Sebaik beliau meningkat dewasa, Khutulun membesar sebagai seorang wanita yang mahir dalam sukan-sukan itu. Beliau sering dianggap sebagai anak kesayangan Kaidu. Memandangkan bakatnya dalam hal ketenteraan sangat terserlah, Kaidu sering meminta cadangan dan khidmat nasihat daripadanya.

CATATAN MARCO POLO MENGENAI KHUTULUN

Salah satu sumber maklumat berkenaan Khutulun datang daripada penulisan Marco Polo. Pengembara dari Venetia itu mencatatkan bahawa Khutulun “dikurniakan tubuh badan yang sangat sihat, memiliki ketinggian dan kegagahan yang luar biasa sampaikan beliau hampir dianggap sebagai gergasi”. Beliau juga menuliskan bahawa Khutulun itu “sangat kuat sampaikan tidak ada seorang pemuda pun dalam seluruh empayar yang mampu menewaskannya.”

Tambahan lagi, Marco Polo merekodkan bahawa kegagahan Khutulun dalam pertempuran dan pertarungan tidak dapat ditandingi oleh sesiapapun dalam kalangan tentera bapanya. Gaya tempur kegemaran beliau adalah menerpa ke arah barisan musuh, memagut seorang tentera kavalri mereka dan mengheretnya ke barisan tentera sendiri untuk dilunyaikan.

CABARAN BERGUSTI OLEH KHUTULUN

Menurut Marco Polo, ketika Khutulun sudah cukup dewasa, Kaidu berhasrat untuk mengahwinkannya. Namun, hasrat tersebut dibantah oleh Khutulun dan beliau menetapkan syarat bahawa beliau hanya akan mengahwini lelaki yang mampu menewaskannya dalam sukan kegemarannya – iaitu gusti. Syarat dan permintaan tersebut dipersetujui oleh Kaidu.

Lantas, Khutulun pun membuat pengumuman ke seluruh empayar bahawa cabarannya itu dibuka kepada sesiapa sahaja. Menurutnya, jika lelaki tersebut mampu menewaskannya, maka beliau akan menjadi isteri kepada lelaki tersebut. Namun, jika lelaki itu yang tewas, maka dia perlu memberikan 100 ekor kuda kepadanya.

Memandangkan Khutulun merupakan puteri kepada salah seorang pemerintah yang paling berkuasa di empayar ketika itu, maka ramai lelaki berasa terpanggil dengan tawaran tersebut. Dalam tempoh masa yang singkat, istana Kaidu diserbu oleh para pelamar yang mahu menyahut cabaran Khutulun itu. Namun, tidak seorang pun dari mereka mampu menewaskannya sampai-sampai Khutulun berjaya meraih 10 000 ekor kuda melalui cabaran tersebut.

Kemudian, muncul seorang putera yang masih muda. Penampilan pemuda tersebut memikat perhatian Kaidu. Kaidu kemudian meminta kepada puterinya agar kalah dengan sengaja supaya dapat mengahwinkan pemuda itu dengannya. Namun, permintaan itu enggan ditunaikan oleh Khutulun dan putera itu pun kalah semasa bergusti dengannya.

Marco Polo tidak menyebutkan perihal jodoh Khutulun, walaupun sumber-sumber lain ada menyatakan bahawa beliau kemudiannya berkahwin juga kelak. Sebahagian sumber mendakwa bahawa Khutulun pada akhirnya berkahwin dengan seorang tawanan yang menurutnya memiliki ‘ketampanan’. Sementara sumber lain pula pula menyatakan bahawa beliau mengahwini salah seorang tentera dalam ketumbukan bapanya.

PUTERI KHUTULUN MENGINSIPIRASIKAN SEBUAH KARAKTER OPERA

Kaidu mangkat pada tahun 1301M. Sebahagian pendapat mendakwa bahawa beliau berhasrat supaya kedudukannya diwarisi oleh Khutulun. Namun, hal itu dibantah oleh anak-anak lelakinya dan kedudukan Kaidu pada akhirnya diwarisi oleh salah seorang puteranya. Beberapa tahun selepas kemangkatan Kaidu, diperkirakan pada tahun 1306M, Khutulun pula meninggal dunia.

Apa yang menariknya, karakter Turandot (yang dimasyhurkan oleh seorang komposer dari Itali yang bernama Giacomo Puccini dalam persembahan opera berjudul sama) diandaikan mengambil inspirasi daripada Khutulun.

TERJEMAHAN:

DHWTY. (14 Oktober 2018). Khutulun: The Undefeated Bad-Ass Mongolian Warrior Princess. Ancient Origins. https://www.ancient-origins.net/history-famous-people/khutulun-0010840


Pengepungan Singapura 1398: Kejatuhan Kerajaan Melayu Singapura Purba Ke Tangan Majapahit

Selepas kejatuhan Empayar Melayu Srivijaya, waris empayar agung ini dicatatkan telah membuka sebuah kerajaan Melayu di Pulau Singapura, melalui rajanya yangt bernama Seri Teri Buana atau Sang Nila Utama, telah mendirikan sebuah kerajaan Melayu purba seawal 1299 Masihi dan ibu kota kerajaan ini adalah terletak di muara Sungai Singapura. Dari situ, maka terbangunlah sebuah kota yang sangat ampuhan menahan rempuhan kuasa-kuasa besar di rantau ini.

Antara peristiwa besar yang melibatkan serangan ke atas Singapura Purba ialah pada tahun 1349 Masihi, apabila angkatan peperangan Siam melanggar kerajaan kecil ini bersama dengan 70 buah perahu perang melanggar kota Singapura. Namun, Singapura dibawah pemerintahan seorang raja bernama Seri Wikrarama Wira telah berjaya bertahan dari pengepungan tersebut sehingga bantuan daripada Dinasti Yuan tiba dan menghalau serangan daripada Siam.

Namun, kekayaan yang dimiliki oleh Singapura Purba membuatkan kerajaan yang walaupun kecil ini, menjadi cemburuan empayar dan kerajaan lain yang mengitarinya. Dalam pemerintahan raja yang sama juga, dicatatkan ianya adalah detik dimana Majapahit mula naik dibawah pemerintahan Hayam Wuruk dan Gajah Mada. Dua pemerintah Majapahit ini bercita-cita untuk menyatukan Kepulauan Melayu dan Nusantara dibawah satu empayar. Maka, ekpedisi tentera dilancarkan ke serata kerajaan di Nusantara dan salah satu daripadanya ialah Singapura Purba.

Dibawah pemerintahan Hayam Wuruk pada tahun 1350 Masihi, Hayam Wuruk telah menghantar utusan ke kerajaan Singapura Purba untuk tunduk dibawah kekuasaan Majapahit. Namun, Wikrama Wira menolak, bahkan telah menghina Hayam Wuruk dengan menghantarkan simbolik yang berupa kepala Hayam Wuruk dicukur sehingga botak. Berang dengan balasan Wikrama Wira, maka Hayam Wuruk telah mengirimkan 180 buah kapal perang bersama dengan beberapa buah kapal kecil yang tidak diketahui jumlahnya. Wikrama Wira telah menghantar balasan 400 buah kapal perang Melayu bertempur di perairan Singapura dan pertempuran ini dimenangi oleh askar Melayu Singapura Purba. Armada kapal Majapahit dicatatkan telah lari kembali ke Pulau Jawa.

Namun, selepas mangkatnya Wikrarama Wira, pemerintahan Singapura Purba diambil alih oleh Seri Rana Wikrama, sebelum baginda juga mangkat dan Seri Maharaja mengambil alih pemerintahan Singapura Purba. Tetapi, Seri Maharaja juga mangkat lalu tampuk pemerintahan diambil oleh Seri Iskandar Shah atau dikenali sebagai Parameswara yang kita kenali sebagai pengasas Kesultanan Melayu Melaka. Pada waktu pemerintahan baginda di Singapuralah, peristiwa yang berlaku di dalam artikel ini terjadi.

Kejatuhan Singapura Purba bermula pada waktu pemerintahan beliau apabila dia telah menuduh salah seorang daripada dayanngnya bermukah tanpa bukti. Sebagai hukuman, dayang tersebut dibogelkan di tempat awam. Namun, tindakan Iskandar Shah ini telah menaikkan kemarahan ayah kepada dayang tersebut iaitu Sang Rajuna Tapa telah menyimpan dendam kepada Iskandar Shah. Secara diam-diam, dia telah bertukar menjadi pengkhianat dengan menghantar kiriman surat kepada raja Majapahit ketika itu untuk menghantar tentera melanggar Singapura Purba.

Lalu tersebutlah pada 1398 Masihi, Majapahit menghantar 200, 000 orang tentera bersama dengan 300 buah kapal perang dan ratusan perahu untuk menyerang Singapura Purba. Dicatatkan bahawa terdapat pertempuran berlaku di luar kota, sebelum pasukan tentera Singapura Purba berundur kembali ke dalam kota. Lalu dicatatkan juga bahawa tentera Majapahit telah mengepung Kota Singapura Purba selama berbulan-bulan namanya namun keutuhan kota tersebut membuatkan tentera Majapahit buntu.

Namun, selepas dikepung dalam waktu yang lama, jumlah makanan di dalam kubu semakin berkurangan dan pasukan tentera yang bertahan di dalamnya sedang kelaparan. Sang Rajuna tapa yang ditugaskan untuk mengawal bekalanan makanan pula telah menipu bahawa makanan telah kehabisan bahkan pintu masuk ke dalam kota itu turut dibuka oleh Sang Rajuna Tapa kerana dendamnya pada Iskandar Shah. Maka dicatatkan bahawa 200, 000 orang tentera Majapahit pun melanggar masuk ke dalam Singapura Purba, lalu membunuh siapa sahaja yang berada dihadapan mata mereka. Jumlah korban dikatakan terlalu banyak sehingga melahirkan perumpaan dalam sejarah bahawa darah mereka yang terkorban mengalir persis air sungai, bahkan kononnya tanah merah di Singapura Purba hari ini bukanlah asalnya tanah mereka, tetapi kerana dicampuri olehd arah darah mereka yang terkorban.

Mujurlah Iskandar Shah sempat melarikan diri dengan para loyalistnya sebelum menubuhkan kerajaan baru di Melaka yang selepas itu akan menandingi keagungan yang dibangunkan oleh Majapahit.

*Gambaran tentera Melayu melawan gempuran Majapahit yang diukir pada sisa-sisa kota Singapura Purba di Canning Fort, Singapura Moden hari ini.


Syiling Purba Tamadun Islam Ditemui Sejauh Di Amerika Syarikat

Pada tahun 2014, seorang sejarawan bernama Jim Bailey menemui sejumlah duit syiling perak di Rhode Island. Tetapi ukiran pada setiap kepingan syiling ini amat mengejutkan.

Kajian mengesahkan syiling ini berasal daripada bumi Yaman, sekitar tahun 1693 (Simon, 2021).

Ini yang menimbulkan persoalan: siapa yang pergi ke Timur Tengah pada zaman itu? Sedangkan majoriti di bumi Amerika waktu itu bukanlah golongan berharta.

Penemuan Bailey merancakkan aktiviti galian di sekitar rantau New England. Dan ramai membuat penemuan syiling sama dalam keadaan yang sama (ditanam) tetapi di negeri berbeza (Associated Press, 2021).

Semua penemuan ini berbalik ke seorang individu penting dalam sejarah lautan. Henry Every dilahirkan di Devon, England, pada 20 Ogos 1659 (Baer, 2005).

Ketika ini, England sedang mengalami kemelut politik yang besar setelah berjaya menubuhkan sistem republik. Angin laut mengucup ubun-ubun Every sejak usia remaja lagi. Beliau menimba pengalaman sebagai seorang kelasi untuk England, berper.ang di Algiers dan Perancis sehingga 29 Ogos 1690.

Every menggunakan kemahirannya di laut untuk menjalankan perdagangan ham.ba di sekitar Lautan Atlantik.

Tetapi pada tahun 1693, sekumpulan pelabur London menghubungi Every melalui Sir James Houblon.

Mereka mahu merangsangkan semula ekonomi England. Jadi Every diperlukan untuk mengemudikan sebuah kapal dalam konvoi perdagangan ke Laut Caribbean.

Tetapi mereka member.ontak kerana tidak dibayar gaji. Kelasi yang mengetuai pember.ontakan ini ialah Every sendiri.

Musim Haji Tahun 1695

Henry Every membentuk kumpulan sendiri untuk menjalankan aktiviti lan.un di sekitar kawasan ini. Beliau meram.pas kapal daripada konvoi perdagangan Houblon.

Kapal Charles II diberikan nama Fancy yang menjadi senj.ata utama Every. Di Guinea, seorang penghulu puak dijemput menaiki Fancy untuk berdagang. Penghulu ini terkejut apabila hartanya diram.pas Every.

Nama Every tentu sekali akan tenggelam, jika sekadar beroperasi secara kecil-kecilan sebegini.

Dua tahun selepas mula menjalankan aktiviti la.nun, Every mendapat peluang yang mengabadikan legasinya.

Beliau berlayar ke sebuah pulau di Laut Merah untuk menunggu jika ada kapal dagang daripada Empayar Mughal (India). Bukan setakat kapal yang menggunakan laluan laut di situ… tetapi sebuah armada yang mengangkut harta kekayaan luar biasa.

Musim haji tahun 1695 bermula pada 22 Julai. Every tiba di Selat Bab-el-Mandeb pada Ogos 1695. Beliau tidak terlewat sebenarnya, kerana jemaah haji kadang perlu menunggu beberapa minggu untuk pulang ke tanah air masing-masing.

Di Bab-el-Mandeb, beliau bertemu Joseph Faro, Richard Want, Thomas Tew, Thomas Wake dan William Maze. Kelima-lima individu ini ialah pemimpin lan.un, dengan kekuatan 38 meri.am dan 290 anggota jika digabungkan… tidak termasuk Fancy yang mempunyai 46 meri.am.

Mereka akan berganding bahu untuk menye.rang armada Mughal yang dimiliki Maharaja Aurangzeb. Menurut Tew, armada ini mempunyai 25 buah kapal. Tetapi semua tidak berlayar sekali.

Hanya Ganj-i-Sawai dan Fateh Muhammed saja yang penting untuk mereka. Tew sudahpun menyer.ang Fateh Muhammed pada malam sebelum semua lan.un bertemu. Jadi inilah masanya.

Kemenangan Di Laut Merah

Gandingan mereka membuka ser.angan pada Fateh Muhammed. Anggota-anggota kapal ini tidak mampu menandingi ser.angan Fancy. Dalam masa sekejap, Fateh Muhammed menjadi milik Henry Every yang tidak mahu melepaskan Ganj-i-Sawai.

Selama lapan hari mereka mengejar… dan selama lapan hari itulah mereka bercatur di laut terbuka. Hanya Every dan Joseph Faro saja mampu mengejar Ganj-i-Sawai. Richard Want dan Thomas Wake jauh ketinggalan di belakang. Meskipun dengan 62 mer.iam dan hampir 500 anggota bersen.jata, Ganj-i-Sawai tewas akhirnya. Dan 600 penumpang (jemaah haji) menjadi mang.sa Every.

Ramai disik.sa semasa sesi soal siasat untuk mengetahui setiap syiling dalam kapal. Wanita dijadikan alat pemuas naf.su. Ada yang lebih rela membµnµh diri pun (Lennox, 2008). Dengan Ganj-i-Sawai dan Fateh Muhammed, Every menjadi seorang hartawan yang sangat kaya. Jumlah ini mungkin bernilai AS$130 juta hari ini.

Dan Aurangzeb begitu murka setelah diberitahu tentang kejadian ini. Hubungan England dan India sudahlah teruk pada masa ini. Tindakan Every mengeruhkan keadaan. Semua anak kapal Every dibµrµ habis.

Ramai yang didapati tidak bersalah (mungkin kerana so.gokan). Tetapi Every hilang sampai sudah, mungkin telah bersara di bumi Amerika dengan nama baru. Tidak pelik pun… kerana sepanjang hidupnya, beliau dipanggil Henry Avery, Jack Avery, John Avery, Benjamin Bridgeman dan Long Ben.

RUJUKAN:

Associated Press. (2021, April 1). Arabian coins found in US may unlock 17th-century (ditapiskan) mystery. The Guardian.

Baer, J.H. (2005). (ditapiskan) of the British Isles. Tempus Publishing. Halaman 91.

Lennox, D. (2008). Now you know (ditapiskan): The Little Book of Answers. Dumdum. Halaman 70.

Simon, S. (2021, April 10). Rhode Island man unearths ancient coins that could solve (ditapiskan) (ditapiskan) cold case. NPR.


Ketika Amerika Mengheret Jepun Sertai Pεrang Korea

Walaupun angka kor.bannya sangat tinggi dengan pertem.puran-pertem.puran berda.rah yang tak terkira banyaknya, Per.ang Korea mendapat gelaran “Per.ang Yang Dilupakan” di luar Semenanjung Korea dan telah dianggap sebagai epilog kepada Per.ang Dunia Kedua, baik semasa konflik mahu pun dalam lipatan sejarah selepas itu.

Pada tahun 1950, Jepun adalah negara yang diduduki Amerika Syarikat dan masih bergelut untuk menegakkan kembali kedaulatannya dan membina semula negara yang telah rosak teruk setelah kekalahan. Jepun tidak ada angkatan ketenteraan yang formal.

Sebahagian dari kekurangan ini adalah berkaitan dengan Perlembagaan 1947 yang secara rasminya melarang penglibatannya dalam sebarang per.ang dan membentuk pasukan tentera, walaupun memiliki angkatan laut embrionik dalam bentuk Agensi Keselamatan Maritim yang ditubuhkan pada tahun 1947.

Atas perintah pihak autoriti pendudukan, agensi itu memulakan operasi dengan bekas kapal-kapal penyapu ranjau Tentera Laut Imperialis Jepun membersihkan pelabuhan Jepun dari ancaman periuk api laut selepas per.ang.

Sementara itu, dengan ekonomi Jepun yang masih lesu, mereka berusaha untuk mendapatkan kembali kedudukannya setelah pembubaran sistem zaibatsu yang lama (konglomerat pemilikan keluarga) dan peralihan dari industri ketenteraan ke industri komersial.

Apabila Korea Utara menyer.ang Korea Selatan pada bulan Jun 1950, pasukan pendudukan A.S. adalah antara yang terawal bertindak balas. Persoalan utama bagi Amerika Syarikat adalah apa yang perlu dibuat dengan Jepun. Tak ramai yang bersedia untuk dikerahkan kembali, tetapi potensi strategik negara itu terhadap Semenanjung Korea adalah terlalu penting untuk tidak dimanfaatkan.

Jawapannya adalah dengan melibatkan Jepun dalam usaha per.ang, walaupun tak berada di bawah naungan struktur Perintah PBB yang dibentuk tak lama selepas pengisytiharan ser.angan bersen.jata terhadap Korea Selatan.

Masalah Ekonomi Jepun

Antara tempoh semenjak penyerahan kalah mereka dalam Per.ang Dunia Kedua pada Ogos 1945 dan tercetusnya Per.ang Korea pada Jun 1950, ekonomi Jepun dilanda kemelesetan. Tips dan nasihat kewangan yang diberikan Joseph Morrell Dodge pada tahun 1949 hanya menambahkan lagi masalah, kerana kepakarannya hanya tertumpu pada Jerman dan Austria.

Masalah paling utama ialah Jepun sedang ketiadaan wang yang amat diperlukan sebagai modal untuk mereka membina semula negara selepas per.ang.

Apabila Amerika Syarikat terlibat sepenuhnya dalam Per.ang Korea pada tahun 1950, dua benda yang penting dibangunkan. Pertama, pangkalan tentera AS di Kyushu utara membangun dengan peningkatan tenaga kerja dan material.

Bantuan kewangan AS kepada Jepun adalah $ 500 juta setahun sebelum tahun 1950. Anggaran bajet ketenteraan untuk penglibatan tentera Amerika di Korea melebihi $ 12 bilion, dan inilah yang benar-benar diperlukan oleh Jepun.

Kedua, kerajaan Jepun telah memutuskan untuk membantu syarikat-syarikat besar secara langsung sebelum tahun 1950 bagi mengelakkan kebankrapan besar.  Peruntukan tentera AS yang melalui Jepun adalah dalam bentuk kontrak dengan syarikat besar Jepun, menepati apa yang sangat diperlukan oleh syarikat-syarikat ini di saat mereka sangat memerlukannya.

Pulangan hasil keuntungan bermakna kerajaan Jepun tidak perlu lagi menyalurkan dana untuk perusahaan-perusahaan ini, dan meneruskan apa yang telah dijayakan sebelum per.ang, Jepun mengembangkan lebih banyak komuniti kebajikan berbanding sebuah negara berkebajikan (kebajikan sosial berasal dari syarikat-syarikat besar, bukan kerajaan).

Pembangunan ekonomi yang berorientasikan pasaran yang tidak jelas menyebabkan kerajaan Jepun tidak mendapat pengajaran besar dalam perancangan perindustrian berpusat yang tidak kompeten. Caruman terbahagi pekerja dan majikan yang membayar faedah pengangguran, misalnya.

Perlembagaan Jepun yang baru melarang mana-mana pasukan bersen.jata Jepun untuk turut serta dalam Per.ang Korea. Tetapi kontrak besar yang dibuat oleh tentera AS untuk bekalan dan kelengkapan dari industri Jepun bermaksud Pasukan Pertahanan Diri Jepun (SDF) dapat dilengkapi dengan kelengkapan baru pada harga murah.

Mereka mendapat manfaat baik dari segi penambahbaikan teknologi untuk kelengkapan terbaru AS yang dihasilkan di Jepun, dan pada skala ekonomi di mana syarikat Jepun membina sejumlah besar kenderaan dan peralatan lain untuk AS, kemudian menambahbaik teknologi untuk SDF sendiri.

Lebih murah, lebih cepat dan lebih cekap bagi tentera AS untuk menempah jentera berat dari kilang Jepun berbanding menghasilkannya di AS dan menghantarnya dari Amerika Syarikat. Kerjasama simbiosis yang berjaya antara permintaan AS dan tawaran Jepun menjadi pentas bagi generasi perikatan ini.

Dari tahun 1950 hingga 1973, KDNK di Jepun rata-rata meningkat lebih dari 10%, dan banyak modal yang diperlukan untuk pertumbuhan ini pertama kali memasuki Jepun dalam bentuk pesanan ketenteraan untuk peralatan semasa Per.ang Korea.

Banyak tempat di Jepun digunakan untuk tujuan pementasan dan pembekalan. Terdapat sejumlah kenderaan tentera yang dibuat di Jepun dan digunakan di Korea. Mungkin Per.ang Korea memberi keuntungan kepada syarikat Nissan, di mana mereka menghasikam jip untuk digunakan oleh PBB. Di sebalik semua ini, ada legenda tentang sebilangan besar orang Jepun yang digunakan sebagai pemandu kapal pendaratan.

Penglibatan Jepun Secara Langsung

Penglibatan Jepun dalam Per.ang Korea pada suatu ketika merupakan salah satu rahsia sulit yang disembunyikan Amerika Syarikat berdekad lamanya namun kini ia bukan lagi satu rahsia. Jepun berperanan dalam membantu mempertahankan Korea Selatan, menghantar kru bersama kapal penyapu ranjau bagi membersihkan sebarang per.angkap atau periuk api laut di medan tem.pur sebenar selama enam bulan pertama per.ang itu.

Per.ang Korea bermula pada 25 Jun 1950. Pasukan PBB dipaksa berundur ke perimeter Busan dalam keadaan terdesak sehinggalah pendaratan Incheon berlaku pada 15 September 1950. Ini menyebabkan Korea Utara berundur secara tergesa-gesa kembali ke  Utara.

Ada ke negara-negara lain yang turut serta bersama Amerika Syarikat dalam konflik Korea? Jawapannya akan merangkumi banyak negara. Sebenarnya, 21 negara anggota PBB turut serta. 16 negara anggota menyediakan unit pertem.puran dan lima yang lain menyediakan bantuan perubatan. Jepun ketika itu bukan anggota rasmi PBB dan hanya diingati kerana menghasilkan banyak wang semasa per.ang itu.

Sementara ekonomi Jepun menerima suntikan yang besar, Jepun bukan sekadar pemerhati di sepanjang per.ang itu. Situasi ini turut membenarkan tentera A.S. menggunakan berpuluh-puluh lapangan terbang, 10 pelabuhan, 14 buah hospital, dan sejumlah besar pangkalan tentera.

Kapal pengangkut Jepun terlibat secara langsung dalam misi penghantaran tentera AS dan bahan bekalan ke Korea.  Selain itu, lebih dari seratus kapal kecil berkuasa motor dikirim ke Busan sebagai pengangkut pasukan tentera dan bekalan yang lebih ringan dari kapal besar ke pantai.

Malahan, ada ramai orang Jepun yang memainkan peranan sebagai kru kapal-kapal A.S. Satu sumber menyebutkan bahawa 37 buah kapal pendaratan di Incheon dikendalikan oleh orang-orang Jepun.

Pada bulan November 1950, ketika kapal tunda Tentera Darat A.S. (LT-636) terlanggar periuk api laut, 22 dari 27 orang Jepun adalah di antara kru yang terbu.nuh. Jumlah keseluruhan orang Jepun yang terlibat secara langsung dalam Per.ang Korea tidak dapat dipastikan.

Peranan Penting Penyapu Ranjau Jepun

Tak ramai yang tahu Jepun menghantar kru bersama kapal-kapal penyapu ranjau dalam pertem.puran sebenar untuk membantu sejumlah kecil kapal penyapu ranjau A.S. yang terhad masih ada di sepanjang enam bulan pertama per.ang itu.

Sekurang-kurangnya 60 orang awam Jepun dibawa bersama tentera A.S. menyertai Pe.rang Korea pada tahun 1950, dan 18 daripadanya terlibat dalam pertem.puran. Ini berdasarkan rekod dokumen sulit yang diperoleh dari Pentadbiran Arkib dan Rekod Negara Amerika Syarikat.

Fail-fail yang disusun oleh A.S itu, menunjukkan 18 daripada 60 lelaki Jepun berusia di bawah 20 tahun dan empat dari mereka yang di bawah umur mengambil bahagian dalam pertem.puran.

Surat keterangan kema.tian bagi satu orang Jepun yang terbu.nuh di barisan hadapan juga ditemui di dalam arkib, bersama dengan laporan yang menggambarkan yang lain sebagai hilang. Penemuan dokumen ini diumumkan tak lama menjelang ulang tahun ke-70 Pe.rang Korea pada 25 Jun 2020.

Semasa konflik, kerajaan Jepun memenuhi permintaan Angkatan Tentera Laut A.S. agar Agensi Keselamatan Maritim (Pengawal Pantai Jepun sekarang) secara diam-diam mengumpulkan batalion kapal penyapu ranjau khas untuk melaksanakan tugas membersihkan ancaman periuk api laut.

Seramai 57 orang Jepun ma.ut ketika melaksanakan tugas tersebut dan semasa dalam tugasan logistik untuk pasukan tentera A.S. antara bulan Jun 1950 hingga Januari 1951. Dokumen sulit yang lebih terbaru menunjukkan orang awam Jepun juga turut serta dalam pertem.puran.

Perkara ini kali pertama diketahui dari keluarga bekas petugas di sebuah pangkalan tentera A.S. di Jepun. Dokumen yang berkaitan dengan maklumat itu kemudian diperoleh dari Arkib Negara pada bulan Januari.

Sejumlah anak kapal dari Agensi Keselamatan Maritim Jepun, dengan lebih dari 40 buah kapal penyapu ranjau, di samping beberapa kapal pemeriksa (kapal yang memeriksa semula kawasan yang dibersihkan dari ranjau) dan beberapa kapal peronda terlibat dalam operasi tem.pur bagi membersihkan ranjau di pelabuhan Korea.

Ini jelas melanggar Perlembagaan Jepun yang diterapkan tak lama setelah berakhirnya Per.ang Dunia II, dan kerana itulah ia tidak diumumkan.

Pada tahun 1950, Jepun memiliki lebih dari 80 buah kapal penyapu ranjau dan kapal pemeriksa yang melakukan pembersihan ranjau yang pernah ditempatkan di sekitar Jepun semasa Per.ang Dunia Kedua. Semasa kempen Okinawa, A.S. telah mengerahkan lebih dari 100 kapal penyapu ranjau dan kapal pembantu.  Namun, pada masa itu kebanyakannya telah dinyahaktifkan.

Ketika Per.ang Korea meletus, A.S. mempunyai sebuah kapal penyapu ranjau yang boleh beroperasi dan beberapa kapal sokongan di kawasan Jepun, terutamanya untuk memantau aktiviti penyapu ranjau Jepun.  Korea Selatan memiliki beberapa penyapu ranjau, tetapi kapal-kapal tersebut tidak ada kelengkapan yang baik dan tidak memiliki kru yang terlatih.

Kapal penyapu ranjau ada dua fungsi pertem.puran utama: membersihkan pantai untuk operasi pendaratan amfibia dan menyapu kawasan luar pantai untuk membersihkan kawasan itu bagi kapal tentera laut pasukan sekutu melancarkan be.dilan dari laut terhadap kedudukan musuh.  Penyapu ranjau juga perlu membersihkan laluan penghantaran.

Kapal penyapu ranjau Jepun digunakan di semua kawasan operasi, dan dua kapal. Pada Oktober 1950, kapal penyapu ranjau Jepun MS-14 terlanggar ranjau musuh semasa operasi pembersihan di Wonsan lalu tenggelam dan mengakibatkan satu kema.tian dan 18 cedera.

Satu lagi pendaratan amfibia PBB seterusnya selepas di Incheon pernah dirancang terhadap Wonsan, tetapi ia tak dilaksanakan kerana pengunduran pasukan musuh.

Pada bulan Disember 1950, kapal penyapu ranjau Jepun MS-152 terkandas di Hungnam, dan berjaya diselamatkan.  Tidak ada kema.tian. Menjelang akhir tahun 1950, kapal penyapu ranjau A.S. telah tersedia dalam jumlah yang mencukupi dan kebanyakan penglibatan penyapu ranjau Jepun telah berakhir.

Kerahan kapal penyapu ranjau dan penglibatan dalam pertem.puran dalam Per.ang Korea telah dilaksanakan dengan pengakuan dan persetujuan kerajaan Jepun.  Walaupun ia mungkin agak sensitif dari segi politik pada waktu itu, peristiwa itu sudah lama berlalu bagi orang Jepun yang terlibat dalam pertem.puran semasa Per.ang Korea dan mereka merasakan peranan mereka berhak diiktiraf dan dihormati.

Terutamanya bagi Sakataro Nakatani, anak kapal Jepun yang terbu.nuh ketika kapal penyapu ranjau karam di Wonsan, dan warganegara Jepun lain yang meninggal dalam per.ang itu.  Penglibatan Jepun dalam Per.ang Korea bukan lagi satu rahsia dan tiada keperluan menyembunyikannya dari pengetahuan dunia lagi.

RUJUKAN:

Logistics & Support Activities in Japan, 1950-1953


Isaac Newton Ramal Bumi Akan Kiamat Pada Tahun 2060

Kalau asyik fikir pasal permulaan alam, mesti kita akan fikir tentang hari terakhir. Itu memang fitrah, meskipun jika seseorang itu tidak beriman mengikut mana-mana agama dalam dunia ini. Sesuatu yang bermula mesti ada kesudahan.

Kalau letak ruh saintifik, perkara Alpha mesti ada Omega. Sesungguhnya persoalan ini pernah ditanya Sir Isaac Newton yang hidup antara tahun 1643 hingga 1727.

Beliau adalah seorang saintis tersohor zaman dulu dan sekarang, barangkali kerana berakal fikiran sangat luas untuk menjawab soalan (dan menyoal perkara) yang tidak berjawapan.

Semua agama Ibrahim menyentuh tentang Hari Pengakhiran. Islam berfirman tentang Yawm al-Qiyamah. Bibel bercakap pasal Judgment Day.

Dan Judaisme pula berhujah perihal Yom Ha-Din. Tetapi agama mana yang benar-benar cakap dengan jelas bila hari itu akan berlaku? Tiada. Sebab itu adalah rahsia-NYA yang sentiasa tahu sebelum alam dicipta lagi.

Memandangkan tiada siapa tahu dengan jelas, ada seorang dua yang memberi pendapat. Kali ini kita ulas pasal pendapat Newton.

Jujurnya Newton adalah seseorang yang sesat kalau ikut Kristian (Berlinski, 2000). Jadi pendapat beliau tidak boleh dianggap nas Kristian.

Penulisan di atas memang sukar dibaca, tambah pula dengan bahasa Inggeris Lama. Jadi senang cakap, itu adalah catatan Newton yang menafsirkan Bibel dengan pendapat sendiri. Beliau kira berdasarkan beberapa pot.ongan ayat bercirikan ramalan. Kira punya kira, Newton mendapat jawapan – tahun 2060.

Menurut Newton:

“Jadi pengiraannya adalah 42 bulan atau 1260 hari atau tiga tahun setengah, recconing (tidak pasti maksudnya) 12 bulan atau setahun & 30 hari ke sebulan. Dan zaman Dajjal (yang pendek) berlangsung ketika zaman kerajaan-kerajaan, iaitu satu tempoh 1260 hari, jika ditarikhkan daripada zaman tiga raja (iaitu) tahun 800, maka berakhirnya dunia ini pada tahun 2060. Mungkin berlaku selepas tahun itu, tetapi saya tidak nampak asbab berlaku sebelumnya.”

Petikan di atas memang tidak masuk akal langsung. Saya sengaja menterjemah secara direct. Kalau saya guna Google Translate, lagi teruk jadinya.

Kalau tanya pendapat peribadi saya, ada masalah agaknya orang tua ni (spoiler alert: memang ada masalah pun. Jangan berhenti baca).

Tulisan Newton dalam bahasa Inggeris pun tiada tahap kompiden seorang saintis, dengan lenggok tatabahasa berterabut. Namun tidak salah kalau kita cuba faham apa yang ingin disampaikan. Pertama sekali, kita tengok dulu formula digunakan Newton.

Beliau teliti habis bab petanda kiαmαt seperti Kambing Jantan, kemμsηαhan Jerusalem, sistem kepausan (papacy) yang dominan, pemerintahan Paus Gregory (entah apa kena mengena) dan banyak lagi. Dan beliau mencongak guna petanda-petanda ini dalam satu formula.

Tambah tolak habis, Newton dapat lima jawapan: tahun 2344, 2090, 2132, 2374 dan 2060 (Jones, 2015). Walau bagaimanapun, ada pendapat berkata yang Newton sebenarnya meramal kedatangan Nabi Isa (as) untuk membebaskan dunia ini.

Katanya tahun 2060 adalah tahun pertama Bumi dipimpin Isa (as). Dan baginda akan berkuasa selama satu millennium (1000 tahun) yang mana dalam zaman ini, bangsa Yahudi akan diberi negara sendiri di Tanah Israel.

Ternyata ramalan Newton dari awal lagi sudah menyimpang dan tidak tepat. Kerana David Ben-Gurion enggan tunggu sampai tahun 2060 untuk mengisytiharkan kemerdekaan Israel daripada British.

Perlu cakap juga yang Newton sejak umur 51 tahun ada masalah kesihatan yang melibatkan psikologi. Beliau didapati menghidap peηyαkit psychosis dan sentiasa diserαηg “paranoid delusion” (macam khayalan kerana masalah mental).

Beliau tidak cukup tidur pun. Jadi ramalan ini boleh dianggap sebahagian daripada kesan penyakit yang dihadapi beliau. Itulah sebab artikel ini ditulis. Bukannya untuk meminta semua ikut kiraan Newton pun sebenarnya.

RUJUKAN:

Berlinski, D. (2000). Newton’s Gift: How Sir Isaac Newton Unlocked the System of the World. Simon & Schuster. Halaman 145.

Jones, J. (2015, Oktober 14). In 1704, Isaac Newton predicts the world will end in 2060. Open Culture.


Hagia Sophia Akan Ditukarkan Menjadi Masjid

Baru-baru ini, mahkamah pentadbiran Turki baru mengembalikan status Hagia Sophia atau Ayasofya sebagai masjid dan menyingkirkan dekri berusia 85 tahun yang mengisytiharkan bangunan berkenaan sebagai muzium di bawah pentadbiran sekular Turki.

Hagia Sophia

Jadi, apa itu Hagia Sophia/Ayasofya? Pertama kali dibina pada tahun 360 sebelum menyaksikan beberapa peristiwa termasuk dibakar pada abad keenam Masihi, ia siap dibina semula pada tahun 537 Masihi. Sejak itu, ia menjadi denyut nadi dunia Kristian ketika itu dan menjadi permata indah bagi kota Constantinople yang ditadbir Empayar Rom Timur/Byzantine selama satu alaf.

Bangunan tersebut dikenali kerana keindahan bangunannya dan saiz kubahnya yang besar. Tetapi semua itu berubah pada tahun 1453 apabila kempen Empayar Turki Uthmaniyyah diketuai Mehmed II berjaya menakluk Constatinople. Kejayaan kempen baginda merealisasikan ramalan kejatuhan Constantinople yang disebut Rasulullah s.a.w semasa P3rang Khandak/P3rang Ahzab.

Constantinople menjadi saksi kepada aktiviti penjarahan yang dibuat oleh tentera Uthmaniyyah ketika itu selama tiga hari dan Hagia Sophia juga tidak terlepas daripada menjadi mangsa mereka. Semasa kempen Uthmaniyyah itu, ia berperanan sebagai kem pelarian kepada penduduk ketika itu dan bila penjarahan dibuat, semua barang berharga diambil dengan penghuninya ditawan dan dijual sebagai hamba.

Selepas aktiviti penjarahan dihentikan dan kerja pembinaan semula Islambul (nama baru Constantinople) digerakkan, Hagia Sophia diberi nafas baru oleh Mehmed II bersesuaian dengan titah baginda yang mahu menjadikannya sebagai masjid. Semasa baginda memasuki Hagia Sophia, Mehmed II mendapati ia tidak terurus dengan banyak bahagian bangunan rosak.

Kisah sebegini bukan cerita baru kerana ia pernah diceritakan oleh bangsawan Cordoba, Pedro Tafur dan paderi Franciscan berdarah Itali, Cristoforo Buondelmonti dalam catatan pengembaraan mereka. Justeru, sebarang dakwaan bahawa tentera Uthmaniyyah bertanggungjawab merosakkan Hagia Sophia semasa kempen mereka adalah tidak benar sama sekali.

Ayasofya

Sehubungan dengan itu, segala kerosakan yang wujud ketika itu segera dibaiki dan pada 1 Jun 1453, Mehmed II menghadiri solat Jumaat pertama di situ. Hagia Sophia kemudiannya diisytiharkan sebagai masjid diraja pertama Uthmaniyyah di Istanbul.

Sejak itu, pelbagai penambahbaikan dibuat oleh para pemerintah Uthmaniyyah dari semasa ke semasa mengikut keperluan Hagia Sophia ketika itu. Ini termasuklah pembinaan beberapa menara semasa era Bayezid II, pengukuhan struktur masjid oleh arkitek Uthmaniyyah terkenal Mimar Sinan semasa era Selim II dan kerja-kerja pemulihan oleh Abdulmejid I antara 1847 hingga 1849.

Tetapi pada tahun 1935, Hagia Sophia kemudiannya ditukar peranan dari masjid kepada muzium semasa era Mustafa Kamal Ataturk. Semua fresco asal Hagia Sophia semasa berperanan sebagai gereja kembali ditunjukkan kepada umum. Sejak itu, ia menjalani proses pemulihan dan pemuliharaan sehingga diisytiharkan sebagai Tapak Warisan Dunia oleh UNESCO pada tahun 1985.

Dari muzium ke masjid…

Namun bagi orang Turki, mereka sudah lama berharap dapat kembali menunaikan solat dalam bangunan tersebut. Walaupun pada dasarnya ia tidak dibuka untuk tujuan ibadat baik orang Islam atau orang Kristian, tahun 2006 menyaksikan kerajaan Turki sebuah bilik kecil dalam kompleks bangunan itu sebagai tempat ibadat bagi staf-staf muzium beragama Islam dan Kristian.

Manakala pada tahun 2013 pula, menara Hagia Sophia dibenarkan dijadikan sebagai tempat laungan azan sebanyak dua kali sehari pada waktu tengah hari.

Jadi, kenapa ramai berkempen mahukan Hagia Sophia dikembalikan peranannya sebagai masjid? Semua ini bermula dengan tindakan seorang ahli politik Greek-Amerika, Chris Spirou yang mengetuai usaha mahu mengembalikan peranan Hagia Sophia sebagai gereja pada tahun 2007. Usaha sebegini sudah pasti mengundang rasa kurang senang umat Islam terutama rakyat Turki.

Justeru sejak tahun 2010, wujud usaha dalam kalangan tokoh-tokoh terkemuka Turki yang mahukan Hagia Sophia kembali sebagai masjid. Pada 1 Julai 2016, buat kali pertama dalam tempoh 85 tahun, aktiviti solat berjemaah diadakan di situ sekaligus mengundang kemarahan pertubuhan bukan kerajaan (NGO) seperti Persatuan Perlindungan Alam Sekitar dan Monumen Bersejarah.

NGO itu memfailkan usul menghalang usaha Istanbul menukar peranan Hagia Sophia dari muzium kepada masjid di Mahkamah Pentadbiran Turki. Usul tersebut yang menyokong dekri Ataturk memihak kepada plaintif dengan hakim menyifatkan Hagia Sophia seharusnya kekal sebagai muzium.

Namun, itu tidak menghalang lebih banyak usaha dibuat bagi mengembalikan status Hagia Sophia sebagai masjid. Pada Mac 2019, Presiden Recep Tayyip Erdogan mengumumkan usaha memulihkan kembali Hagia Sophia sebagai masjid dan menyifatkan dekri Ataturk sebagai satu kesilapan besar.

Kenapa keputusan ini akan jadi polemik? Pertama, memandangkan Hagia Sophia merupakan Tapak Warisan Dunia UNESCO, maka sebarang perubahan statusnya harus diberitahu terlebih dahulu. Dan kelompok pengkaji sejarah bimbang sekiranya Hagia Sophia kembali berperanan sebagai masjid, mereka tidak lagi mempunyai akses kajian kepada kompleks bangunan berkenaan termasuk fresco-fresco lukisan manusia dalam bangunan berkenaan.

Ia berkemungkinan bakal mengurangkan bilangan pelancong yang melawat Hagia Sophia. Berdasarkan data kerajaan, Hagia Sophia merupakan kawasan pelancongan yang paling banyak dilawati pelancong di Turki dengan 3.7 juta pelancong melawat kompleks berkenaan pada tahun lepas.

RUJUKAN:

Turkey court approves turning Hagia Sophia into a mosque – columnist. https://ahvalnews.com/hagia-sophia/turkey-court-approves-turning-hagia-sophia-mosque-columnist

Gall, Carlotta. (2020). Erdogan Talks of Making Hagia Sophia a Mosque Again, to International Dismay. The New York Times. https://www.nytimes.com/2020/07/08/world/europe/erdogan-hagia-sophia-mosque.html


Petisyen Api Turki Uthmaniyah

Solat Jumaat merupakan acara keagamaan mingguan yang amat dinantikan pada era Turki Uthmaniyah. Ia bukan saja peluang buat pemerintah Uthmaniyah mempamerkan prestij mereka di hadapan rakyat dan warga asing semasa bergerak ke masjid. Tetapi ini juga peluang untuk rakyat mengemukakan petisyen aduan mereka yang dikenali sebagai petisyen api.

Kebiasaannya, petisyen rakyat akan dikutip oleh seorang pegawai khas baginda selepas pemerintah Uthmaniyah selesai mengerjakan solat Jumaat. Kadangkala, ada yang menaikkan jerami atau kain yang dibakar sebagai cara menarik perhatian dan mahukan petisyen mereka dikutip. Perbuatan ini yang menjadi asal-usul nama petisyen api.

Disebabkan perbuatan ini juga, mana-mana rakyat yang merasakan diri mereka dizalimi oleh pegawai-pegawai kerajaan akan menggunakan frasa seperti “Saya akan membuat petisyen api” atau “Saya akan bakar jerami” sebagai cara mengingatkan mereka.

Petisyen api bukan hanya dikutip pada waktu solat Jumaat. Malah, pembuat petisyen boleh menghantar petisyen sekiranya bertuah bertemu pemerintah Uthmaniyah di dua kawasan. Pertama, Rumah Agam Yali di kawasan dermaga yang berhadapan dengan kejiranan Galata. Kedua, Rumah Agam Alay, sebuah bangunan abad ke-16 yang terletak berhampiran dengan Istana Topkapi.

Tetapi jika ada yang menyifatkan tradisi ini hanya berlaku pada era Turki Uthmaniyah, anda salah. Hakikatnya, tradisi membuat petisyen api sebenarnya telah bermula sejak era Rom Timur/Byzantine. Seperti pemerintah-pemerintah Turki Uthmaniyah, pengadu boleh saja membawa petisyen untuk diserahkan kepada maharaja-maharaja Byzantine setiap kali mereka berangkat ke Hagia Sophia atau mana-mana lokasi yang dituju mereka.

Mengikut prosedur era Uthmaniyah, sebarang aduan yang dikemukakan termasuk ketidakcekapan pegawai akan dibawa kepada pengetahuan gabenor terlebih dahulu. Sekiranya itu gagal memuaskan si pengadu, hal tersebut akan dibawa kepada Divan-ı Hümayun (Dewan Diraja) di Istanbul. Memandangkan semua pegawai yang menganggotai dewan berkenaan diberi kuasa oleh pemerintah Uthmaniyah untuk menyelesaikan masalah, maka sebarang aduan yang timbul mampu diselesaikan di sini.

Tetapi jika si pengadu masih tidak berpuas hati, maka petisyen api dianggap langkah terakhir. Di sini, pengadu boleh mengadukan hal mereka kepada baginda dan diberi jaminan semua solusi yang dicadangkan bersifat adil dan saksama kepada semua pihak berkenaan.

Sebarang keputusan yang dibuat baginda tidak dipengaruhi oleh unsur jantina, agama atau status pengadu. Setelah ia dibawa kepada pengetahuan sultan Turki Uthmaniyah, solusi akan dimuktamadkan sebelum ia dilaksanakan oleh pegawai di peringkat bawahan. Jika ada yang cuba mengelat, amat malang kerana pemerintah-pemerintah Uthmaniyah memantau solusi setiap petisyen menerusi wazir-wazir mereka.

Salah satu kisah petisyen api yang terkenal ialah kisah rombongan pedagang England yang tiba bersama tujuh kapal geliung mereka pada 1648. Mengikut perjanjian perdagangan yang dimeterai antara kedua-dua kerajaan, duti kastam akan dikenakan sebanyak 3% untuk barang dagangan yang dibawa dari England. Malangnya, rombongan ini dikenakan duti kastam sebanyak 6% – lari daripada apa yang dipersetujui. Selain itu, kos barang dagangan juga tidak dibayar.

Hal ini memeningkan kepala pedagang Inggeris kerana mereka telah membuat aduan kepada gabenor atau Divan-i Humayun tetapi tidak berhasil. Duta England ke Turki Uthmaniyah ketika itu, Sir Thomas Bendish diberitahu tentang situasi mereka sebelum mengajarkan mereka tentang petisyen api.

Lantas, kapal-kapal geliung dibawa berlayar sehingga berhampiran dengan kejiranan Galata. Mereka kemudiannya menaikkan bendera putih dengan semua krew berkumpul di dek sambil membawa baldi gangsa yang dibakar. Tindakan mereka dapat disaksikan dari Istana Topkapi sekaligus mendorong pemerintah Uthmaniyah ketika itu, Sultan Mehmed IV mengutuskan pegawai-pegawai ke kapal untuk mengetahui apa yang berlaku.

Selepas menceritakan apa yang berlaku, baginda mengarahkan lebihan duti kastam yang dikenakan dipulangkan semula dan hutang bayaran mereka dilunaskan. Bagi memastikan ia dijalankan, Mehmed IV telah mengarahkan wazir baginda ketika itu, Koprulu Mehmed Pasha menyegerakan perlaksanaan semua keputusan baginda.

Hal sama turut dipandang serius oleh Sultan Abdul Hamid II. Bagi memastikan petisyen api disiasat dan segala tindakan bertepatan dengan keadilan, Field Marshal Osman Nuri Pasha dilantik sebagai pegawai khas baginda untuk hal ini. Malah, Abdul Hamid II turut menyediakan sebuah kediaman khas di Istana Topkapi bagi memastikan semua aduan tidak terlepas.

Kali terakhir petisyen api dibuat ialah 29 Februari 1924. Hari tersebut merupakan kali terakhir sultan Uthmaniyah ketika itu, Sultan Abdul Mejid II berangkat ke masjid sebelum dibuang negeri ke luar negara. Tatkala ramai merasa sedih dengan peristiwa itu, seorang wanita mengemukakan petisyen api kepada baginda dengan harapan dapat meraih keadilan untuknya.

Bagi penulis Turki Münevver Ayaşlı yang menjadi saksi kejadian itu, ia merupakan sesuatu yang memilukan. Tiga hari selepas insiden itu, Sultan Abdul Mejid II dan kerabat diraja Uthmaniyah disingkirkan sebagai warga Turki dan dipaksa duduk dalam buangan oleh rejim Mustafa Kemal Ataturk.

RUJUKAN

Bugra Ekinci, E. (2021, 21 Oktober). What is ‘the fire petition’ in Ottomans?. Daily Sabah.


Penemuan 250 Mumia Serta 150 Dewa-Dewi Mesir Purba

Bila sebut tentang Saqqara, lokasi ini semestinya tidak asing lagi dikalangan peminat sejarah tamadun Mesir Purba. Mana tidaknya, di tapak ini sering berlaku penemuan-penemuan terbaru yang sudah tentu mendatangkan keterujaan buat peminat mahupun para pengkaji. Secara kasarnya, di Saqqara terdapatnya sebuah kompleks pemakaman bagi ibu kota Mesir purba, Memphis.

Pada Isnin yang lalu, kerajaan Mesir melalui Kementerian Pelancongan dan Antikuiti telah mendedahkan penemuan dengan mempamerkan sebilangan besar patung-patung serta ratusan keranda yang dianggarkan berusia sekitar 2,500 tahun lampau.

Antara artifak bernilai yang ditemui menerusi penemuan gergasi ini adalah sejumlah besar patung-patung gangsa dewa dewi. Antara dewa dewi yang telah berjaya ‘ditangkap’ oleh ahli arkeologi dalam penemuan kali ini ialah Dewi Isis, Dewi Nephthys, Dewa Anubis, Dewa Amun dan pelbagai lagi dewa dewi yang lain. Menurut sumber, sebanyak 150 patung dewa dewi yang telah berjaya dikeluarkan menerusi penemuan ini. Selain dewa dewi, patung seorang tokoh dari Dinasti ke-3 iaitu Imhotep juga merupakan antara artifak yang berjaya ditemui.

Selain penemuan patung-patung yang menjadi sebahagian daripada kejayaan misi penggalian kali ini, ahli arkeologi  juga berjaya mengeluarkan sejumlah besar keranda-keranda yang masih lagi berada dalam keadaan yang amat baik. Menariknya, disebalik keranda-keranda ini, para pengkaji telah menemukan segulung skrol papyrus. Skrol papyrus tersebut dipercayai barangkali mengandungi catatan-catatan yang merupakan sebahagian daripada isi daripada Kitab Kematian (Book Of The Dead). Menurut sumber, keranda-keranda tersebut akan dipindahkan ke Muzium Besar Mesir (Grand Egyptian Museum) untuk dipamerkan buat khalayak umum kelak.

Hasil penemuan yang dipamerkan kali ini merupakan sebahagian daripada misi ekskavasi yang telah dijalankan sejak April 2018.

RUJUKAN:

Guardian News and Media. (2022, May 31). Trove of ancient Egyptian coffins and statues found at cemetery near Cairo. The Guardian. Retrieved June 1, 2022, from https://www.theguardian.com/world/2022/may/31/trove-of-ancient-egyptian-coffins-and-statues-found-at-cemetery-near-cairo

A new 2500 years old major archaeological discovery today in Saqqara, Egypt. Egymonuments.gov.eg. (2022). Retrieved 1 June 2022, from https://egymonuments.gov.eg/en/news/a-new-2500-years-old-major-archaeological-discovery-today-in-saqqara-egypt.

Salem, M. (2022, May 30). Egypt uncovers large trove of ancient bronze statues and sarcophagi in Saqqara. CNN. Retrieved June 1, 2022, from https://edition.cnn.com/travel/article/egypt-statues-sarcophagi-saqqara-scn/index.html


Wanita Yang Cancel 3,500 Perkahwinan Bawah Umur Di Malawi

Kahwin bawah umur adalah kejadian global. Bukan isu setempat, atau terhad pada satu-satu zaman apalagi bangsa. Kalau imbau sejarah, kita boleh dapati ia berlaku di mana-mana. Misalnya di Mesir Purba, antara Ankhesenamun (c. 16 tahun) dan Tutankhamun (c. 10 tahun).

Begitu juga antara Tokugawa Masako (12 tahun) dengan Go-Mizunoo (24 tahun), Judith of Flanders (12 tahun) dengan Æthelwulf (61 tahun), dan Eleanor of Aquitaine (15 tahun) dengan Louis VII of France (17 tahun). Andai lihat tamadun Yunani dan Rom kuno pun, hal serupa berlaku. Usia minimum kahwin bagi wanita di Yunani adalah 16 tahun, manakala di Rom pula 12 tahun.

Sebutan begini bukanlah bertujuan membenarkan apalagi menormalkan kahwin bawah umur. Tetapi, supaya (1) kita buang jauh-jauh stereotaip konon isu ini eksklusif hanya pada kelompok tertentu dan (2) supaya kita tidak memaksakan naratif zaman dahulu terhadap naratif masa kini atau sebaliknya.

Hari ini, rata-rata bersepakat yang umur minimum kahwin harus pada 18 tahun. Namun jika dilihat akta, hakikatnya ada kira-kira 117 buah negara yang membolehkan rakyatnya berkahwin pada umur bawah daripada itu, termasuk Malaysia.

Iya, di negara kita, had umur kahwin bagi wanita Islam adalah 16 tahun (atas kelulusan mahkamah syariah). Setakat 2018, UNICEF menganggarkan di Malaysia berlaku sebanyak 1,500 perkahwinan bawah umur setahun. Akhbar tahun 2015 pula menyatakan jumlah remaja bawah 19 tahun yang sudah berkahwin adalah seramai 15,000 orang.

Ikutkan, memang menarik untuk gali isu ini lebih dalam. Tapi untuk artikel kali ini, kita alihkan sebentar perhatian ke satu negara lain yang masalah kahwin bawah umurnya ditangani (hampir) secara sendirian oleh seorang wanita. Negara yang dimaksudkan adalah Malawi.

Kalau dalam peta, lokasi Malawi memang jauh dari kita – nun jauh di tenggara Afrika sana. Tapi ikut senarai alfabet, ia boleh dikata sebagai jiran dekat juga. Sebab, duduknya betul-betul di atas nama Malaysia. Jadi, Malawi bukanlah nama yang asing. Hatta dalam isu kahwin bawah umur pun, Malawi tidak terasing. Bahkan, ia antara yang tertinggi di dunia.

Memang kalau kita lihat senarai 10 negara dengan kadar kahwin bawah umur tertinggi, nama Malawi tidak termasuk. Tapi statistiknya masih membimbangkan. Menurut UNICEF (tahun 2012), lebih 42% gadis Malawi berkahwin sebelum usia 18 tahun. Satu dalam sepuluh pula berkahwin sebelum 15 tahun.

Untuk beri gambaran, bayangkan dalam sebuah sekolah ada 100 orang pelajar perempuan. Seramai 42 orang daripadanya berkahwin. Nah kesannya, apa jadi dengan pendidikan mereka? Memang terabai habis sebab mahu jadi isteri dan ibu. Statistik pun menuding pada kesimpulan itu.

Didapati, kira-kira 45% gadis Malawi terpaksa berhenti belajar pada gred 8 gara-gara berkahwin, hamil, dan bersalin. Pada era pandemik pula, jumlah gadis yang menjadi ibu melonjak kepada 57.2%. Itu bilangan ibu, kalau yang bergelar isteri sudah tentu lebih tinggi.

Apa yang dibimbangkan daripada gejala kahwin bawah umur ini bukan sahaja berkait hal pendidikan semata-mata. Tetapi juga peluang membina masa hadapan (mandiri-kewangan), di samping terdedah kepada keganasan jantina dan rumah tangga. Itu belum lagi bercerita tentang komplikasi sepanjang mengandung dan ketika bersalin, di mana ia menjadi penyebab kepada kematian 20-30% ibu muda di Malawi.

Oleh sebab itu, gejala kahwin bawah umur amat diperangi. Tambahan pula di Malawi, ia mendorong kepada satu lagi tradisi jelek yang disebut sebagai kusasa fumbi. Secara ringkas, tradisi ini menganjurkan kanak-kanak perempuan dihantar ke kem pengantunan (grooming). Dalam kem tersebut, mereka diajarkan tentang hal-hal dewasa. Baik urusan rumah tangga mahupun hal dalam kamar.

Kemudian sebagai ‘majlis graduasi’, anak tadi akan ditiduri seorang lelaki (disebut hyena) yang diupah oleh keluarga sendiri. Konon, ia bagi meraikan akil baligh si gadis – semacam khitan bagi lelaki dalam masyarakat kita. Namun masalahnya, hyena ini langsung tidak beretika masa ‘buat kerja’. Cuma fikir sedap dia saja. Sudahlah buat tanpa perlindungan, adakala mereka ini mendatangi pula gadis tadi berkali-kali tanpa pengetahuan keluarga. Lantas, tidak hairan kalau anak pertama gadis-gadis di pinggir bandar Malawi adalah dari benih hyena.

Nasib begitu sudah cukup buruk. Namun, bayangkan pula jika gadis tadi dijangkiti STD (sexually transmitted diseases). Memang malang berganda-ganda. Justeru, munasabah apabila statistik AIDS/HIV di Malawi agak tinggi; iaitu satu dalam sepuluh rakyatnya. Menunjukkan betapa melaratnya keadaan di sana.

Dan menyedihkan, kerajaan seakan tidak berbuat apa-apa sehinggalah masalah ini ditangani hampir sepenuhnya oleh seorang wanita kelahiran Dedza. Dedza adalah bandar utama di Daerah Dedza, berjarak 80 km di tenggara Lilongwe (ibu negara Malawi). Populasi di daerah itu mencecah 900,000 orang dan ia memiliki 551 buah kampung.

Pada tahun 2003, kerusi ketua suku kaum di Dedza diambil-alih oleh seorang wanita bernama Theresa Kachindamoto. Jawatan itu diserahkan selepas kematian abang sulungnya, yang turut mewarisi tugas daripada ayah mereka.

Sememangnya, keluarga Kachindamoto adalah keluarga kehormat. Justeru kesemua 12 beradik menerima pendidikan penuh. Termasuk Theresa si bongsu. Di Malawi, jarang sebenarnya dapat jumpa wanita berpendidikan apatahlagi yang bekerjaya dan bermasyarakat seperti Theresa. Jadi, beliau ini antara yang menongkah arus.

Dasar pengurusannya juga berbeza berbanding abang dan ayahnya. Beliau lebih mengambil berat soal nasib gadis-gadis di Dedza. Sampaikan, habis kesemua 551 ketua kampung dipanggil dan disuruh menandatangani perjanjian untuk melarang perkahwinan bawah umur di kampung masing-masing. Empat daripada mereka yang ingkar serta-merta dipecat.

Ikutkan, tidak hairan jika ada yang ingkar. Sebab biasanya ketua kampung akan terima habuan bila ada perkahwinan diluluskan. Tambahan, dasar baru Theresa ini seakan mahu ubah tradisi. Jadi, memang ramai yang membantah beliau. Sampai tahap beri ancaman bunuh pun ada.

Tetapi, Theresa buat selamba sahaja. Sejak 2012, beliau tidak henti melobi pada kerajaan supaya meminda undang-undang had umur minimum perkahwinan daripada 15 kepada 18 tahun. Usaha itu membuahkan hasil pada 2017, atas sokongan dari UN Women dan beberapa organisasi tempatan.

Setahun sebelum itu, beliau menerima sumbangan bernilai $2,000 dari Anugerah Kemanusiaan Jesse & Helen Kalisher. Ia bagi membiayai pendidikan 144 orang gadis Malawi. Theresa sendiri pun sememangnya giat dalam kerja lapangan. Siap ada Pertubuhan Ibu-Ibu Mpapa lagi.

Pertubuhan ini berfungsi mengenal pasti gadis-gadis yang berhenti sekolah kerana kahwin bawah umur. Mereka akan mengetuk pintu ke pintu, lalu memujuk ibu bapa supaya batalkan perkahwinan dan hantar semula anak mereka ke sekolah.

Sekolah ini pula bukan sekolah biasa-biasa. Ia sekolah khas yang dibangunkan oleh Theresa sendiri – iaitu Sekolah Asas Mpapa. Yurannya percuma. Seragam, buku, dan makan minum di asrama turut disediakan tanpa bayaran. Tinggal hantar sahaja anak ke sana.

Dengan inisiatif sebegitu, Theresa berjaya membatalkan sebanyak 3,500 perkahwinan bawah umur sepanjang 16 tahun berkhidmat. Kebanyakan gadis yang dipujuk bersetuju untuk kembali meneruskan pendidikan sehingga tamat.

Kadar kehadiran di Sekolah Mpapa pun amat menggalakkan, iaitu sekitar 87%. Ini memang satu pencapaian besar, terutama kalau kita bandingkan dengan purata kehadiran di seluruh negara yang berada pada kadar 51%.

Betapa daripada separuh remaja perempuan Malawi yang keciciran, Theresa berhasil mengembalikan ramai ke landasan kehidupan yang lebih sihat dengan memberi peluang pendidikan sehingga tamat.

RUJUKAN

Flanagan, Padraic. (2019, 2 August). How woman, 60, has saved thousands of child brides in Malawi and helped girls finish education amid death threats. iNews.

Keefe, Libby. (2021, 26 April). Theresa Kachindamoto’s Activism For Malawi Children. Borgen Project.

King, Ashlee. (2021, 18 January). Chief Kachindamoto’s life mission to end child marriage in Malawi. UN Women.

Soldati, Camilla. (2019, 31 January). Theresa Kachindamoto, the woman saving girls from child marriage in Malawi. Life Gate.